| #### VERS. 28. |

| #### #### ####
| #### “Dicitis enim,” |
#### #### scilicet insultantes: ####
| #### “Ubi est domus principis,” |
#### #### videlicet, quondam in principatu superbientis, et quasi in exemplum aliorum me ad spectaculum proponentes, ####
| #### “et ubi sunt,” |
#### #### dicitis, ####
| #### “tabernacula impiorum,” |
#### #### subaudi sic omnes, velut iste, cum tabernaculis suis pereunt. Possunt haec quae dicta sunt, de iniquo divite accipi etiam allegorice. ####
| #### “Viscera, inquit, ejus plena sunt adipe (vers. 24),” |
#### #### id est, mens ejus plena est tumore superbiae, quae sic ex abundantia rerum tenditur, sicut adeps ex cibo nascitur, ####
| #### “et medullis ossa ejus irrigantur (ibid.),” |
#### #### id est divitiis dignitates, quibus velut ossibus fulcitur, vel malis desideriis durae consuetudines ejus impinguantur. ####
| #### “Alius in amaritudine animae suae moritur (vers. 25),” |
#### #### divitias habere concupiscens et non valens. ####
| #### “Et tamen simul omnes in pulvere dormient,” |
#### #### id est, in terrenis desideriis mentis oculos claudent, ####
| #### “et vermes,” |
#### #### id est curae carnales, ####
| #### “operient eos (vers. 26),” |
#### #### in illis, tam eum qui habet quam eum qui concupiscens non habet. ####
| #### “Certe novi cogitationes vestras,” |
#### #### videlicet, verbis vel operibus demonstratas. Sequitur enim, ####
| #### “et sententias vestras contra me iniquas,” |
#### #### et caetera similiter ut supra dictum est: ####  |