| #### CAPUT 24 |

| #### #### Notandum vero quod de quatuor judiciis istis pessimis unum tantummodo hic nomine commutatum est, scilicet pestilentia, pro quo nomine speciali generale nomen quod est mors, positum est. Et recte, quia videlicet furor humanus eo nunquam pertinget, ut super pestilentiam, id est, creandi pestilentiam potestatem habeat, quomodo Dominus Deus, cujus in persona dicit propheta: ####
| #### “Ego Dominus faciens pacem et creans malum (Isa. XLV),” |
#### #### id est afflictionem, cujus quatuor partes sunt ista quatuor judicia pessima, gladius, fames, pestilentia, et malae bestiae. Sed nec famem creandi potestatem habet, nisi quod panem auferendo fame quempiam necare potest. Quod cum facit, nihilominus tamen verum est, quod Scriptura dicit: ####
| #### “Non interficiet Dominus fame animam justi (Prov. X).” |
#### #### Aliud namque est quod persecutor concluso justo panem subtrahit, quod saepe factum est; aliud, quod justo bene servienti, verbi gratia, bene evangelizanti pani deest, eumque interficit fames, Deo nusquam porrigente unde reficiatur, quod nunquam accidisse Scriptura ulla refert. Nihilominus malas bestias creare furor haereticus non potest, sed tantum bestiis objicere, atque ita interficere fidelis animae corpus potest. Gladium materialem vel quodcunque instrumentum mortis ferreum formare, et in eo interficere potest, ipsam autem materiam creare non potest. Sola ex illis quatuor pestilentia est, quam solus Deus et creare, et in ea interficere potest; atque idcirco recte pro pestilentia nomen, ut jam dictum est, generale, scilicet mors, hic positum est; multos continens vel significans mortium modus, quicunque esse vel excogitari possunt, praeter gladii, famis et malarum bestiarum mortes. ####  |