| #### CAPUT 35 |

| #### ####
| #### “Exiit iterum Pilatus foras, et dicit eis: Ecce adduco vobis eum foras, ut cognoscatis, quia in eo nullam causam invenio.” |
#### #### Quantumvis coactum te simulas damnate, et aeterni incendii stipula, non tibi educenti Jesum, et sic locuto ita credet Romana severitas, ut taceam de justitia divina, quomodo credendum vel creditum fuit post haec tribuno Felicis praesidis tuo forsitan exemplo perdocti, qui Paulum apostolum non molli et frigida defensione, sed manu militari a rabie Judaeorum eripuit (Act. XXIII). ####
| #### “Exiit ergo Jesus portans spineam coronam, et purpureum vestimentum, et dicit eis: Ecce homo.” |
#### #### Talis exivit, et non erat ei species neque decor, et aspectus ejus in eo non erat (Isa. LIII). ####
| #### “Ecce, inquit, homo.” |
#### #### Intentionem quidem dicentis et sensum irridentis detestamur, sed vocem amplectimur et dicimus, quia vere homo, quia cum Deus esset, in similitudinem hominum factus est, et habitu inventus ut homo (Philip. II). ####
| #### “Cum ergo vidissent eum pontifices et ministri, clamabant dicentes: Crucifige, crucifige eum.” |
#### #### Ita pontifices petulci, aeque ut ministri eorum, ####
| #### “dilataverunt os suum. Euge, euge, inquiunt, viderunt oculi nostri (Psal. XXXIV).” |
#### #### Hactenus bene actum quod nunc restat exsequere: ####
| #### “Crucifige, crucifige eum.” |
#### #### ####
| #### “Dicit eis Pilatus: Accipite eum vos, et crucifigite eum. Ego enim non invenio in eo causam.” |
#### #### Timebant enim, ut antea jam dictum est, ne (quod futurum erat) pulsatus in judicio Caesaris, sustineret molestiam, non habens quam de interfectione ejus redderet causam. ####  |