| #### Psalmus 141. |

| #### Item psalmo sequenti, contesimo quadragesimo primo: ####
| #### “Voce mea, inquit, ad Dominum clamavi, voce mea ad Dominum deprecatus sum.” |
#### #### Subauditur, cupiens dissolvi et esse cum Christo (Philipp. I). Quid enim clamavi? Quid deprecatus sum? Quam orationem meam effundo in conspectu ejus? ####
| #### “Educ de custodia animam meam ad confitendum nomini tuo. ” |
#### ####
| #### “De custodia,” |
#### #### inquit, de carcere hujus captivitatis, ubi Deum meum videre non possum, pro reatu primi parentis, qui expulsus de luce paradisi, hic omnes nos quasi in carcere genuit. Ad hoc pertinet iste titulus psalmi: ####
| #### “Intellectus David cum esset in spelunca.” |
#### #### Principaliter quidem Christum spectat cum esset adhuc in spelunca, scilicet carne mortali et passibili, Saule, id est morte, persequente, secundarie vero quemque fidelem cupientem educi ab hac misera vita, tanquam de custodia. Hoc et metuens cupit, et cupiens metuit. |