| #### Psalmus 38. |

| #### Sequenti autem, id est tricesimo octavo, suum justis exemplum commendat. ####
| #### “Dixi, inquit: Custodiam vias meas, ut non delinquam in lingua mea. Posui ori meo custodiam, cum consisteret peccator adversum me. Obmutui, et humiliatus sum, et silui a bonis,” |
#### #### etc. Hoc exemplum justis quoque imitandum est. Nam et juxta alium prophetam: ####
| #### “Cultus justitiae silentium (Isa. XXXII).” |
#### #### Quod si a bonis et aedificationum colloquiis interdum propter taciturnitatem debet taceri, quanto magis a malis propter poenam debet taceri! Verumtamen, ne obstinate nimis et indiscrete taceamus, continuo subjunxit: ####
| #### “Et dolor meus renovatus est,” |
#### #### etc. Sicut, inquit, prius peccabam nimis loquendo, ita modo nimis tacendo. Bene igitur habet in titulo: ####
| #### “In finem pro Idithum canticum David.” |
#### #### Idithum transiliens interpretatur. Significat autem titulus hic canticum David illis cantari qui ad virtutes transilierunt a vitiis usque ad moderamen linguae, a temporalibus usque ad finem illum ultra quem transiliendum non est, usque ad aeternitatem, quae Deus est, quam qui adeptus fuerit, nihil ulterius quaeret. |