| #### CAPUT LXXXIX. Quomodo lamentationes omnes consolationis bona spe concludat, dicendo cum ironia: |

| #### ####
| #### “Gaude et laetare, filia Edom, completa est, etc.,” |
#### #### per Edom omnes terrenos qui persecutionem inferunt, per Sion omnes electos qui persecutionem sustinent, significans. #### SCHIN. ####
| #### “Gaude et laetare, filia Edom, quae habitas in terra Hus. Ad te quoque pervenit calix, inebriaberis atque nudaberis.” |
#### #### THAU. ####
| #### “Completa est iniquitas tua, filia Sion, non addet ultra ut transmigret te. Visitavit iniquitatem tuam, filia Edom, discooperuit peccata tua.” |
#### #### Lamentationum conclusio bona, consolationis spe lamentatorem recreat, tum de imminente et certissima hostium vindicta, tum de sanctae Sion, quae captiva fuerat, visitatione et liberatione aeterna. ####
| #### “Gaude, inquit, et laetare, filia Edom, quae habitas in terra Hus.” |
#### #### Nomine Edom, quod interpretatur terrenus sive sanguineus, universos hostes coelestis Hierusalem, quia vere terreni sunt, significat. Sic Psalmista, cum eodem quo et iste spiritu lamentando dixisset: ####
| #### “Super flumina Babylonis illic sedimus et flevimus, dum recordaremur Sion (Psal. CXXXVI),” |
#### #### etc. Hostes ejusdem Sion hoc eodem significans nomine, dixit ad Dominum: ####
| #### “Memor esto, Domine, filiorum Edom in die Hierusalem. Qui dicunt: Exinanite, exinanite usque ad fundamentum in ea (ibid.).” |
#### #### ####
| #### “Gaude, inquit, et laetare, filia Edom, quae habitas in terra Hus,” |
#### #### id est quae terrenum habes fundamentum, quae hic recipis consolationem tuam. Hus quippe consolator interpretatur. Gravis ironia. Unde enim gaudeas et laeteris, filia Edom? Quia ####
| #### “ad te quoque perveniet calix irae Dei, quo inebriaberis, et nudaberis.” |
#### #### Bibes enim fel sempiternae amaritudinis, et aeterna confusione ignominiosa eris. ####
| #### “Tua autem iniquitas completa est, o filia Sion,” |
#### #### id est poena vel captivitas tua temporalis est, ####
| #### “non addet ultra ut transmigret te,” |
#### #### finita hac praesentis saeculi transmigratione, vel captivitate. ####
| #### “Visitavit iniquitatem tuam,” |
#### #### scilicet Deus, o ####
| #### “filia Edom, discooperuit peccata tua.” |
#### #### Repetitio, confirmatio damnationis et confusionis Edom. Hic quidem propheta hostes supernae Hierusalem semel et iterum designat per Edom, cum si solam attenderet historiam, potius nominare debuisset Babylonem. Psalmista vero primo quidem per Edom significat eosdem hostes Hierusalem, dicendo: ####
| #### “Memor esto, Domine, filiorum Edom,” |
#### #### deinde autem per Babylonem, dicendo: ####
| #### “Beatus qui retribuet tibi retributionem tuam (ibid.).” |
#### ####  |