| #### CAPUT XXVII. Quid hoc sibi vult quod cum dixisset: |

| #### ####
| #### “Dabo consilium, quid populus tuus populo huic faciat,” |
#### #### addidit ####
| #### “extremo tempore.” |
#### #### Quid autem hoc sibi vult quod, cum dixisset: ####
| #### “Dabo consilium, quid populus tuus huic populo faciat,” |
#### #### addidit ####
| #### “extremo tempore (Num. XXIV).” |
#### #### Nempe ut irruente in se spiritu Dei loquebatur, extremum illud tempus intuebatur quo revera populus ille est abominationem suscepturus ####
| #### “abominationem, inquam, desolationis (Matth. XXIV),” |
#### #### scilicet Antichristum, qui per Beelphegor praesignatur. Unde et summa proprietate dictum est, ####
| #### “initiatusque est Israel Beelphegor.” |
#### #### Tunc enim ubi sic est fornicatus praesente Deo, ####
| #### “initiatus est Beelphegor;” |
#### #### quando autem Antichristum venientem in nomine suo suscipiet, consummabit Beelphegor. Medium fornicationis ejus illud exstitit, quod coram Pilato, denegato Deo suo, tradito rege suo pacifico, Barabbam seditionis auctorem, in typum ejusdem Antichristi sibi dimitti postulavit (Matth. XXVII). Igitur ubi per prophetiae spiritum, ab eo quod dixit, ####
| #### “Deus adduxit eum de Aegypto cujus fortitudo similis est rhinocerotis (Num. XXIV),” |
#### #### in longinquum prospiciens, Romanos quoque venturos in trieribus vidit, a quibus superarentur Assyrii, vastarenturque Hebraei, necdum quievit, sed ulterius procedens, Antichristi quoque turpitudinem vidit, quam ab illo populo tempore extremo plenarie suscipiendam, jam tunc in tali idolo initiari posse persensit, et quomodo id fieri possit consilium dedit ####  |