| #### CAP. XII. |

| #### #### Si igitur isti monachis, quos Christi constat esse discipulos, volunt esse majores, hoc autem impossibile sit fieri, nisi probentur omnibus Christi discipulis juniores ministratores, hoc autem nolunt facere dum se super monachos conantur extollere, concluduntur ergo nunquam super duodecim sedes sedere, nec duodecim tribus Israel judicare debere. #### D. Vere nunc constat te manifeste concludere. #### M. Adhuc te decet exspectare. #### D. Exspecto, tu quid vis exsequere. #### M. Non est major dignitas apostolica, quam haec potestas judiciaria, haec autem non tantum apostolis, sed omnibus saeculi renuntiatoribus est promissa. Quapropter si isti, ut probatum est, ab hac dignitate excludantur, vides profecto quod non tantum ab hac dignitate excellentiore, sed ab omni renuntiatorum gloria excludantur. Sequitur ergo ut qui majorem adipisci nitantur, in nulla gloria inveniantur. #### D. Melius esset ut juniores se faterentur, quo ad hanc gloriam majores elevarentur. #### M. Potesne, ex verbis eorum, perlucide contemplari unde magis ipsis apostolis videantur assimilari? ####  |