| #### CAPUT XXXIX. |

| #### ####
| #### “Non habebis in sacculo diversa pondera.” |
#### #### Et quod spiritualiter apud se haec habeat haereticus. #### Non habebis in saeculo diversa pondera, majus et minus, nec erit in domo tua modius major et minor. Pondus habebis justum et verum, modius aequalis et verus erit tibi, ut vivas multo tempore super terram quam Dominus Deus dederit tibi. Abominatur enim Dominus Deus eum qui facit haec, et aversatur omnem injustitiam. Pondera, inquit, majus et minus, modius major et minor. Majus videlicet pondus, et major modius ad accipiendum vel emendum, minus pondus et minor modius ad dandum vel ad venundandum. Ejusmodi emptores vel venditores, recte mangones, quasi mancones vocamus, eo quod acceperint vel emerint, dando vel venundando mancum fociant, id est minus. Talibus recte similis existimatur quisquis in negotiatione coelesti ac spirituali positus, pretiosas verbi Dei margaritas quascunque acceperit parte aliqua in reddendo mutilat, ut videlicet de sacrae Scripturae vocibus eisdem aliter sentiat, atque aliter dicat. Nam quasi majore cum pondere vel modio aurum atque argentum, vel frumentum, sive etiam oleum accipit, et cum minore reddit, qui Dei verbum recto intrinsecus sensu per intellectum ponderans, contentiose tamen extrinsecus perversis vocibus exponendo pervertit. Abominatur, inquit, Dominus eum, qui facit haec, qui videlicet haereticus et impius est. Abominatur, inquam, ita ut peccatum hujusmodi, neque in hoc saeculo remitti testetur, neque in futuro (Matth. XII). Verbum namque contra Spiritum sanctum dictum est, ubi, revelante Sipiritu, Scripturae sensum male exponendo diminuere malus mensor, ac fraudulentus ponderator audet ####  |