| #### CAPUT XXVIII. Contra eos qui sedent super cathedram Moysi, et non sequuntur exemplum ejus. |

| #### #### Omnibus qui in regimine animarum praesunt, qualiter praeesse, imo qualiter prodesse debeant, hinc exemplum trahendum est, ut videlicet intus amantes divinae irae supplicando obsistant; foris saevientes, culpam feriendo consumant. Alioquin maie sedent super cathedram Moysi: sunt enim sicut Scribae et Pharisaei, si sedentes in loco Moysi, deserunt praedictum officium, vel curam Moysi. Hi pro se dictum putent, quod in Evangelio suo Dominus dicit: ####
| #### “Super cathedram Moysi sederunt Scribae et Pharisaei. Omnia ergo quaecumque dixerint vobis, servate, et facite: secundum vero opera eorum nolite facere. Dicunt enim et non faciunt etc. (Matth. XXXIII).” |
#### #### Idcirco sancta Romana Ecclesia talibus desidiosis et negligentibus, et juxta Amos prophetam, dormientibus in lectis eburneis, et lascivientibus in stratis, cum comederint agnum de grege, et vitulum de medio armenti (Amos VI): talibus, inquam, somnolentis praedictae lectionis evangelicae lucernam per singulos annos una Dominicarum in oculos ingerere consuevit, valido simul concentu concrepans hoc exemplum Moysi, ne nesciant quid sequi debeant, videlicet quia sanctificavit Moyses altare Domino et immolans victimas fecit sacrificium matutinum, in odorem suavitatis Domino Deo, in conspectu filiorum Israel, et deinde consurgens ascendit in montem, ubi constituit ei Deus, et videns eum, procidens adoravit eum dicens: Obsecro, Domine, dimitte peccata populi tui, ####
| #### “aut si non facis, dele me de libro quem scripsisti:” |
#### #### ac deinceps orans, ####
| #### “si inveni gratiam in oculis tuis, ostende mihi te ipsum manifeste, ut videam te,” |
#### #### etc. Cur enim tam longo tamque acuto canore res ista declamatur, nisi quia grande negotium est, ut qui praesunt ad hoc excitentur, ut Moysi exemplo solliciti sint, non dilatare phylacteria sua, vel magnificare fimbrias: sed providere populo ne forte gratia Dei nudatus et inter hostes visibiles sive invisibiles, nudus propter peccata sit constitutus, eumque operire meritis et protegere precibus. Nunc jam quae dicta, quaesitu digna sunt, diligentus percurramus. ####  |