| #### CAPUT XVI. De signis quae Moysi monstrabantur in testimonium. |

| #### #### (CAP. IV.) ####
| #### “Respondit Moyses, et ait: Non credent mihi, neque audient vocem meam, sed dicent, Non apparuit tibi Dominus. Dixit ergo ad eum: Quid est quod tenes in manu tua? Respondit: Virga. Ait Dominus: Projice eam in terram. Projecit, et verso est in colubrum, ita ut fugeret Moyses.” |
#### #### Justa Dei exspectatio; nam veridica est, et sana haec hominis oppositio. ####
| #### “Non credent, inquit, mihi,” |
#### #### subauditur, nisi signa viderint. Nam usque hodie ####
| #### “Judaei signa quaerunt, et Graeci sapientiam inquirunt (I Cor, I).” |
#### #### Ergo Dominus haec opponentem placide sustinens: ####
| #### “Projiee, inquit, virgam, quam tenes, in terram. Projecit, et versa est in colubrum.” |
#### #### Et Dominus: ####
| #### “Extende manum tuam, et apprehende caudam ejus. Extendit, et tenuit, versaque est in virgam.” |
#### #### Et rursum: ####
| #### “Mitte manum tuam in sinum tuum,” |
#### #### etc. Quia ratio consentit ut ####
| #### “in ore duorum aut (ut multum) trium testium, stet omne verbum (Deut. XIX),” |
#### #### idcirco duo haec signa pro testibus dextra laevaque composuit. ####
| #### “Ut credant, inquit, quod apparuerit tibi Dominus Deus patrum tuorum, Deus Abraham, Deus Isaac et Deus Jacob.” |
#### #### Item: ####
| #### “Si non crediderint tibi, neque audierint sermonem signi prioris, credent verbo signi sequentis.” |
#### #### Addit et tertium, tanquam a tergo consequentem testem, eos qui duobus testimoniis non crediderint, quasi sanguinea mortis poena condemnantem. ####
| #### “Sume, inquit, aquam fluminis et effunde super aridam, et quidquid hauseris de flumine vertetur in sanguinem.” |
#### #### Horum testium veritatem sive testimoniorum constantiam litteralem omnes agnovimus: mysticam auctoritatem requiramus. Nam sicut populus in Aegypto serviens, universam procul dubio multitudinem electorum in hoc mundo peregrinantium sic, signa haec, per quae debuit vel potuit agnoscere tempus visitationis suae, significare debuerunt alia signa meliora, per quae debuit aut potuit cognoscere tempus ejus (quae per Christum facta est) redemptionis suae. ####  |