| #### CAPUT 3 |

| #### ####
| #### “Sciebat enim et Judas qui tradebat eum locum, quia frequenter Jesus convenerat illuc cum discipulis suis.” |
#### #### Sciebat hoc ille, rerum cognitione pessime abutens, et malitiosae scientiae vasculum tanto nequior cunctis hominibus, quanto serpens callidior cunctis animantibus, et ob hoc opportunius homicidae diabolo satellitium, sicut serpens eidem diabolo ad decipiendum primum hominem competentius exstitit diversorium. Sicut enim tunc serpente usus est ad occidendum in anima terrenum hominem, sic nunc isto, traditore utebatur idem Satanas, ad occidendum in corpore hunc coelestem et novum hominem. Idcirco in hortum introivit, idcirco, inquam, quia voluntarius ad passionem accedebat, illuc, ubi ab exsecutoribus citius inveniretur, properavit. Nam quasi quaereres, cur illuc introiverit: ####
| #### “Sciebat enim, inquit evangelista, Judas qui tradebat eum, locum, quia, frequenter Jesus convenerat illuc cum discipulis suis.” |
#### ####  |