| #### CAPUT V. Quod exemplum haereticorum sit, qui scindunt se a domo. David, ab Ecclesia Christi, et quod recte dictum sit: |

| #### ####
| #### “Porro una tribus remanebit Salomoni,” |
#### #### etc., cum duae possint dici, Juda et Benjamin. #### Exemplum hoc haereticorum est. Taliter et ab Ecclesia scissi, et adversum seipsos divisi sunt, et sic regnum eorum desolatum est, et domus supra domum cecidit. Tribus Juda quod interpretatur confessio, et civitas David, catholica Ecclesia est, veram tenens confessionem unicae fidei, a qua illi per scissuras exierunt, quemadmodum dicit: ####
| #### “Ex nobis exierunt, sed non erant ex nobis (I Joan. II).” |
#### #### Hujus videlicet catholicae Ecclesiae, frater est Dominus Jesus Christus, qui incarnatus loquitur: ####
| #### “Vulnerasti cor meum, amica mea, soror sponsa (Cant. IV).” |
#### #### Item: ####
| #### “Hortus conclusus, soror mea sponsa (ibid.),” |
#### #### frater iste hic per hunc prophetam recte figuratur. Ahias quippe frater meus interpretatur. Antequam exissent ex nobis haeretici, unum erant nobiscum pallium hujus fratris nostri, per concordiam ejusdem religionis, per consonantiam ejusdem confessionis. Sed ex nobis exierunt, et errores suos secuti sunt. Ita illis exeuntibus scissum est pallium, et scissurae Hieroboam traditae sunt. Hieroboam interpretatur dijudicans populum. Signat autem haeresiarchen quempiam, sic flatu superbiae suae dijudicantem populum Christianum, quomodo ventus in area dijudicat paleam et granum. Flavit Arius vel quilibet haeresiarcha alius, et quo voluit flatu suo vanos et carnales quosque impulit, qui etiam cum adhuc confiterentur se nobiscum nosse Deum, factis negabant (Tit. I). Hoc modo haeresum auctores populum saepe dijudicaverunt utiliter. Nam ####
| #### “necesse est, inquit Apostolus, haereses esse, ut qui probati sunt, manifesti sint (I Cor. I).” |
#### #### Hic non negligendum est quod cum dixisset propheta: ####
| #### “Tolle tibi decem scissuras,” |
#### #### subsecutus: ####
| #### “Porro una tribus, ait, remanebit Salomoni propter servum meum David.” |
#### #### Nempe una tribus et decem undecim sunt. Nonne duodecim erant tribus Israel? Quare ergo unam tantum tribum residuam dixit? Nonne regnavit Roboam super Judam et Benjamin? Imo et de caeteris tribubus plerosque sub regno suo habuit. Sic etenim postmodum scriptum est: ####
| #### “Super filios autem Israel quicunque habitant in civitatibus Juda, regnavit Roboam (III Reg. XII).” |
#### #### Ergo hic mystice intelligendum, quia exeuntibus ex nobis haereticis qui non erant ex nobis, quotquot in ecclesiastica pace manemus, recte tribus una dicimur, quia per schismata non dividimur. ####  |