| #### CAPUT XXVIII. Quod septem plagis consumpta sit omnis generatio illa, omnes qui numerati erant a viginti annis et supra. |

| #### ####
| #### “Tolle, inquit Dominus, cunctos principes populi, et suspende eos contra solem in patibulis, ut avertatur furor meus in Israel.” |
#### #### Ac deinceps: ####
| #### “Et ecce unus de filiis Israel intravit coram fratribus suis ad scortum Madianitidem, vidente Moyse et omni turba filiorum Israel, qui flebant ante fores tabernaculi. Quod cum vidisset Phinees, filius Eleazari, filii Aaron sacerdotis, surrexit de medio multitudinis, et arrepto pugione ingressus est post virum Israelitem in lupanar, et perfodit ambos simul, virum scilicet et mulierem in locis genitalibus. Cessavitque plaga a filiis Israel.” |
#### #### Ecce septem plagis consumpta omnis generatio illa, omnes qui numerati erant a viginti annis et supra. Prima plaga fuit in sepulcris concupiscentiae, ubi cum adhuc essent carnes in dentibus eorum, necdumque defecisset ejusmodi cibus, ####
| #### “ecce furor Domini concitatus, percussit eum plaga magna nimis (Num. XI).” |
#### #### Secunda plaga fuit, ubi inconsueta morte hominum Core, Dathan, et Abiron interierunt, novamque rem fecit Deus, ut aperiens terra os suum, deglutiret eos, et omnia quae ad illos pertinebant, descenderentque vivi in infernum (Num. XVI). Tertia plaga fuit die eodem, ubi egressus ignis a Domino, interfecit ducentos quinquaginta viros, qui offerebant incensum (ibid.). Quarta plaga fuit die sequenti murmurantium contra Moysen et Aaron, atque dicentium: Vos interfecistis populum Domini, et percussi sunt quatuordecim millia hominum et septingenti, absque his qui perierunt in seditione Core (ibid.). Quinta fuit plaga, ubi dum circumeundo terram Edom, taedere coepit populus itineris ac laboris, locuti sunt contra Dominum et Moysen et ob hanc rem misit Dominus in populum ignitos serpentes (Num. XXI). Sexta est plaga, haec poena cunctorum principum populi, quos pro scelere Beelphegor suspendi jubet Dominus ####
| #### “contra solem in patibulis (Num. XXV).” |
#### #### Septima est plaga, qua tandem Phinees, filius Eleazari filii Aaron sacerdotis, avertit a filiis Israel iram Domini. ####
| #### “Percutiens virum Israelitem Zambri, scilicet ducem de cognatione et tribu Simeonis cum Madianitide scorto, scilicet Chozbi, filia Sur principis nobilissimi Madianitarum (ibid.),” |
#### #### perfodiens ambos simul, ####
| #### “virum scilicet et mulierem in locis genitalibus.” |
#### #### His, inquam, septem plagis consumpti sunt, qui numerati fuerant plagis novissimis, post decem plagas Aegypti, quarum secundum numerum, et Joannes in Apocalypsi septem plagas novissimas describit, ####
| #### “quoniam in illis, inquit, consummata est ira Dei (Apoc. XV),” |
#### #### hoc numero plagarum septenario plagarum universitatem significans, quibus interemit, qui jam in Ecclesia nominibus datis connumerati, confitentes se nosse Deum, factis autem negantes (Tit. I), indigni sunt accipere terram repromissionis, terram viventium ####
| #### “in funiculo distributionis (Psal. LXXVII).” |
#### ####  |