| #### CAPUT XXVI. Mala omnia quae Hierosolymis acciderunt, maxime pro culpa accidisse sacerdotum, Scribarum et Pharisaeorum, et ergo consequenter nunc dici: |

| #### ####
| #### “Haec dicit Dominus montibus et vallibus: Ecce ego inducam super vos gladium.” |
#### #### (CAP. VI.) ####
| #### “Et factus est sermo Domini ad me dicens: Fili hominis, pone faciem tuam ad montes Israel, et prophetabis ad eos, et dices: Montes Israel, audite verbum Domini. Haec dicit Dominus Deus montibus, et collibus, rupibus, et vallibus: Ecce ego inducam super vos gladium, et disperdam excelsa vestra, et demoliar aras vestras, et confringentur simulacra vestra, et dejiciam interfectos vestros ante idola vestra,” |
#### #### etc. Malorum omnium quae hic dicta sunt, maxime principes sacerdotum et Scribas ac Pharisaeos causa premit. Idcirco et Dominus postquam flevit super civitatem, et haec omnia mala illi ventura praedixit, continuo ingressus in templum coepit ejicere vendentes in illo et ementes, corripiens sacerdotes, eo quod de domo orationis fecissent speluncam latronum (Luc. XIX), et hic sermo propheticus, per metaphoram sub nomine montium et collium, rupium et vallium, contra eosdem sacerdotes invehitur. Tres erant ordines orbi eminentes, sacerdotum, Scribarum et Pharisaeorum, alii quidem omnes aestimatione propria vel gradibus suis, ut montes, et colles atque rupes, sed revera, per hypocrisin atque profundam voracitatem, cuncti imae valles, omnes avaritiae sentinam trahentes, sicut et Dominus in Evangelio semel et iterum, imo sexies aut septies acri invectione improperat illis ut dignum est: ####
| #### “Vae vobis, Scribae et Pharisaei hypocritae, qui mentham et anethum decimatis, relinquentes quae graviora sunt legis, vae vobis, hypocritae” |
#### #### qui haec et illa facitis (Matth. XXIII). Et bene ad ignominiam illorum non ait: Ecce ego disperdam templum meum propter vos et altare, et sancta sanctorum, quibus vestra inhianter incubat avaritia, sed, ####
| #### “Disperdam, inquit, excelsa vestra, et demoliar aras vestras, et confringentur simulacra vestra, et dejiciam interfectos vestros ante idola vestra,” |
#### #### nomine excelsorum, simulacrorum, sive idolorum, suum infamans templum propter illos, et altare suum, quia non tam ipse in illo templo suo colebatur ab eis quam turpe lucrum, vel turpis lucri deus Mammon. Attamen et propter excelsa vetera simulacra sive idola, quae patres eorum coluerunt, et propter quae sanguinem prophetarum fuderunt, mala omnia super generationem illam venerunt, idcirco quia Dominum prophetarum occidendo, et apostolos ejus persequendo, mensuram patrum suorum impleverunt. ####  |