| #### VERS. 23. |

| #### #### ####
| #### “Super ipsum sonabit pharetra,” |
#### #### id est contra illum parabitur machinatio pravorum insidiosa, sicut per Prophetam dicitur: ####
| #### “Paraverunt sagittas suas in pharetra (Psal. X).” |
#### #### Haec pharetra super Paulum sonuit, cum quadraginta viri, qui ejus mortem conjuraverant, dolo quaerebant eum de carcere educi (Act. XXIII). Sed quia praedicator sanctus talibus minime terretur, ####
| #### “vibrabit, inquit, hasta et clypeus,” |
#### #### id est persecutorum crudelitas ad supplicia manifesta producitur. Atque vir sanctus ut feriri debeat, hasta vibratur, sed ne audiri possit, clypco supponitur, id est dum corpus torquetur, os loquentis opprimitur adversis responsionibus, quia videlicet, hi qui in persecutione saeviunt non tam dolent quod cor praedicatoris non emolliunt, quam quod per ejus verba etiam alios amittunt. Sed nunquid praedicator sanctus, verbi gratia Paulus saepe dictus, a fervore suo per ista compescitur? ####  |