| #### CAPUT 9 |

| #### ####
| #### “Amodo dico vobis ut credatis, cum fuerit factum quia ego sum.” |
#### #### Hactenus, inquit, non dixi vobis, non designavi, quis ille esset diabolus, qui unus est ex vobis, sed in hac hora dico vobis quis sit, et quid facturus sit, ####
| #### “ut cum factum fuerit,” |
#### #### id est, cum ille tradendo me, calcaneum suum contra me levaverit, ####
| #### “credatis quia ego sum” |
#### #### egenus et pauper ille super quem qui intelligit, beatus erit, sicut illa Scriptura dicit: Ego, inquam, qui et ibidem dico: ####
| #### “Nunquid qui dormit, non adjiciet ut resurgat,” |
#### #### ac deinceps: ####
| #### “Tu autem, Domine, miserere mei et resuscita me, et retribuam eis (Psal. XL).” |
#### #### Hoc, inquam, amodo dico vobis, sed primum est ut dicam initium beatitudinis ejusdem, de qua jam dicere coeperam, quae statim vos incipiet consequi, ubi neque Domino vestro servi, neque illo qui mittit vos Apostoli, majores esse volueritis. Dico ego: ####
| #### “Amen, amen dico vobis, qui accipit, si quem misero, me accipit. Qui autem me accipit, accipit eum qui me misit.” |
#### #### Haec vestra, o servi et apostoli, qui Dominum vestrum mittentem vos, non ut majores praeceditis, sed ut minores subsequimini; haec, inquam, vestra beatitudo est. Ecce mitto ante vos vocem praeconiam, toto mundo audiendam, ut qui me suscipiunt, tunc vere me suscepisse se confidant, si vos susceperint tanquam meipsum. Et ne parvum in suscipiendo me putetis esse praemium, pro eo quod sum modo despectus, et novissimus virorum, vir dolorum et sciens infirmitatem (Isa. LIII); ecce et hoc dico vobis, imo et omni mundo, hoc praedico de vobis: ####
| #### “Qui me accipit, accipit eum qui me misit.” |
#### #### Quid vero putatis audito hoc praeconio, quomodo sint vos accepturi omnes qui dispersi sunt filii Dei, propter quos in unum congregandos estis mittendi? Quantum aestimatis honorem et gloriam, etiam in hoc mundo fore vestrae beatitudinis, ubi non fallitur pietas fidelium, gaudendo me, ####
| #### “et eum qui me misit,” |
#### #### se suscepisse in vobis? Vere enim qui mittit vos, vobiscum et in vobis erit. Proinde omnes filii hominum, qui nascendo ex sanguinibus et ex voluntate carnis atque ex voluntate viri nascuntur secundum veteremi Adam, et per illum patrem diabolum contingunt; renascendo ex aqua et Spiritu per vestrum ministerium nascentur secundum me novum Adam, qui mitto vos, et per me Deum Patrem contingent, a quo missus sum. ####  |