| #### CAPUT 8 |

| #### ####
| #### “Et venit et accepit de dextera sedentis in throno librum.” |
#### #### Cum, ut supra jam dictum est, ####
| #### “in dextera sedentis, ignea sit lex (Deut. XXXIII),” |
#### #### quae est iste liber, ####
| #### “in sinistra vero illius divitiae et gloria (Prov. III),” |
#### #### valde notandum, quia veniens Christus in hunc mundum per incarnationis mysterium, nihil divitiarum aut gloriae de sinistra, sed tantummodo librum sive igneam legem accepit de dextera. Bonum exemplum cunctis praebens discipulis, et credentibus in se, nihil divitiarum aut gloriae voluit aut quaesivit in hoc mundo, pauper et egenus iste, imo et cum offerretur ei, sicut legimus in Evangelio, ####
| #### “quia venturi erant” |
#### #### hi quos saturaverat de quinque panibus et duobus piscibus, ####
| #### “ut raperent eum et facerent regem” |
#### #### super se, sciens hoc ####
| #### “ipse fugit (Joan. VI).” |
#### #### Tantummodo meditari in lege Domini die ac nocte, tantummodo librum de dextera dignatus est accipere, intendens aperire illum, et solvere septem signacula ejus. Consequuntur quidem illum qui exemplo ejus pro posse suo librum hunc accipiunt, labores et adversitates saeculi, sed de isto etiam scriptum est: ####
| #### “Saturabitur opprobriis (Thren. III),” |
#### #### id est opprobria sustinere pro justitia dulce illi erit. ####
| #### “Et cum aperuisset librum, quatuor animalia, et viginti quatuor seniores ceciderunt coram Agno, habentes singuli citharas et phialas plenas odoramentorum, quae sunt orationes sanctorum. Et cantabant canticum novum, dicentes: Dignus es, Domine, accipere librum et aperire signacula ejus.” |
#### #### Magna res vehementer summumque agebatur negotium cum veniret agnus ille, et accipiens aperiret librum, bonisque ac legitimis opus erat testibus ad defendendum atque testificandum, quod ipse dignus esset accipere et aperire librum, id est, in quo deberent impleri Scripturae vel cuncta oracula prophetarum. Quis enim illi credidit cum diceret se a Deo Patre esse missum ad tale ministerium? Nam econtra perfidi Judaei dixerunt: ####
| #### “Tu de teipso testimonium perhibes, testimonium tuum non est verum (Joan. VIII).” |
#### #### Et multa in hunc modum. Hinc Joannes Baptista gemebundus clamat: ####
| #### “Qui de coelo venit super omnes est, et quae vidit et audivit hoc testatur, et testimonium ejus nemo accepit (Joan. III).” |
#### ####
| #### “Nemo, inquit, accepit,” |
#### #### imo omnes contra steterunt, omnes falsum testem clamaverunt, et tanquam magum et seductorem interfecerunt; exempli gratia: quia dicenti pontifici: ####
| #### “Adjuro te per Deum vivum, ut dicas nobis si tu es Christus Filius Dei benedicti (Matth. XXVI),” |
#### #### veritatem respondit; et ille videns quia testimonium ejus nemo accepit, tacuit; ####
| #### “et sicut agnus coram tondente se obmutuit, et non aperuit os suum (Isa. LIII).” |
#### #### Quid multa? Tanquam falsum testem occiderunt illum, sicut jam dictum est, et sic maxime aperuit librum, implevit oracula Scripturarum. Ergo ut vel occiso non deesset testimonium, ecce triplex dignitatis ejus testificatio sufficiens et abundans secundum sacrae legis edictum, quia ####
| #### “in ore duorum vel trium testium stat omne verbum (Deut. XIX).” |
#### #### Primus hoc loco testis, est universa sanctorum veterum ac novorum Ecclesia, quae hic intelligitur per quatuordecim seniores et quatuor animalia. Ecclesia namque una omnium electorum, praedicat scriptis, praedicat miraculis, in illo homine Jesu Christo, qui crucifixus est, completa esse omnia, et dicit: ####
| #### “Dignus es, Domine, accipere librum, et aperire signacula ejus, quoniam occisus es, et redemisti nos Deo in sanguine tuo, ex omni tribu, et lingua et populo, et natione, et fecisti nos Deo nostro regnum et sacerdotes, et regnabunt super terram.” |
#### #### Secundus testis, omnis sanctorum angelorum chorus vel exercitus est, qui incarnandum annuntiaverunt (Matth. I), natum cum gloria in altissimis decantaverunt (Luc. I, II), tentato in deserto ministraverunt (Matth. IV), agonizantem in passione, ut Lucas testatur, confortaverunt (Luc. XXII), resurgentis gloriam beatis mulieribus apparentes prolocuti sunt (Matth. XXVIII), ascendentis triumphum, et judicaturi reditum sanctis apostolis intimaverunt (Act. I). Ait ergo: ####
| #### “Et vidi, et audivi vocem angelorum multorum in circuitu throni et animalium, et seniorum, et erat numerus eorum millia millium voce magna dicentium: Dignus est Agnus qui occisus est, accipere virtutem et divinitatem, et sapientiam, et fortitudinem, et honorem, et gloriam, et benedictionem.” |
#### #### Tertius testis, omnis creaturae universitas est, quia ####
| #### “omnia per ipsum facta sunt (Joan. I),” |
#### #### et hoc est maximum atque constantissimum dignitatis ejus testimonium, quia sine dubio nemo dignior illo ####
| #### “per quem omnia facta sunt, et sine quo factum est nihil (ibid.).” |
#### #### Pulchritudo coeli, et omnium quae in eo sunt, pulchritudo terrae et omnium quae in ea sunt, pulchritudo aquarum et omnium quae in eis sunt naturali quodam concentu dignitati ejus perhibent testimonium, quia, sicut jam dictum est, ####
| #### “omnia per ipsum facta sunt,” |
#### #### quia videlicet Deus Pater ####
| #### “ipse dixit et facta sunt, ipse mandavit et creata sunt (Psal. XXXII, CXLVIII).” |
#### #### Hic autem est illius dicentis verbum, illius mandantis mandatum. Ait ergo: ####
| #### “Et omnem creaturam quae in coelo est, et super terram, et sub terra, et quae sunt in mari, et quae in ea sunt, omnes audivi dicentes: Sedenti in throno et Agno benedictio et honor, et gloria, et potestas in saecula saeculorum.” |
#### #### Nunc jam diligentius et testium dignitatem atque reverentiam, et testimoniorum attendamus fidem atque constantiam. ####  |