| #### CAPUT 62 |

| #### ####
| #### “Respondit ei turba: Nos audivimus ex lege, quia Christus manet in aeternum; quomodo ergo tu dicis: Oportet exaltari Filium hominis? quis est iste Filius hominis?” |
#### #### Nonne ergo sicut claudi, ita et monoculi estis, o Judaei, et in unam solam partem videtis? Nunquid enim hoc solum dixit, quod exaltandus esset a terra, et non addidit quod ####
| #### “omnia traheret ad seipsum?” |
#### #### Quare ergo hoc solum advertistis, quod significaret se esse moriturum et contulistis cum eo quod testificatur lex, Christum manere in aeternum? Nempe quod est, et exaltari Christum a terra, et omnia trahere ad seipsum, hoc est et mori Christum, et manere in aeternum. Sed et unde nunc vel hoc ipsum tam cito advertistis, quomodo dixisset: Oportet exaltari Filium hominis? Denique alio tempore cum item dixisset: ####
| #### “Cum exaltaveritis Filium hominis a terra, tunc cognoscetis quia ego sum, nihil tale quale nunc objecistis, sed nec ullo modo quid diceret, vos intellexisse significatis (Joan. VIII).” |
#### #### Unde ergo, nisi quia paulo ante collecto concilio pontifices et Pharisaei concilium vobiscum definierant, non solum ut interficerent, sed hoc etiam ut exaltatione crucis interficerent eum? Itaque non mirum vos illud in verbis ejus intellexisse, quod insidiantes in abscondito conscientiae cubili cogitabatis facere. ####  |