| #### CAPUT VI. Quod obsessa et expugnata Jerusalem, et populo translato, in fortitudine manus suae Nabuchodonosor se fecisse sit gloriatus. |

| #### #### Quomodo tandem in hoc negotio malus ille servus Domini Deo servivit? Venit, et Jerusalem obsedit, et cepit eam, et incendit Nabuzardan princeps militiae domum Domini, et domum regis, et omnes domus Jerusalem, et totum murum per circuitum Jerusalem destruxit, et translatus est Juda de terra sua. Vae tali servo, vae illi pro hujusmodi servitio, virga furoris Domini, et baculus ipse erat, sicut de Assur dictum est; et de ipso quoque Babylonis rege scriptum est: ####
| #### “Contrivit Dominus baculum impiorum, virgam dominantium, caedentem populos in indignatione plaga insanabili, subjicientem in furore gentes, persequentem crudeliter (Isa. XIV).” |
#### #### Ipse non sic arbitrabatur, et cor ejus non ita aestimabat, scilicet quod eo sic agente visitaret Dominus in virga iniquitates filiorum, et in verberibus peccata eorum, sed in fortitudine, inquit, manus meae feci, et in sapientia mea intellexi. Hoc tale erat ac si glorietur securis contra eum, qui secat in ea, aut si exaltetur serra contra eum a quo trahitur, vel si elevetur virga contra levantem se, et exaltetur baculus, qui utique lignum est. Nam quod gloriatus contra Dominum fuerit, et cor ejus exaltatum et elevatum nimis, illud satis indicat quod in persona ejus diabolus arguitur, qui utique propter superbiam et exaltationem inordinatam de coelo noscitur cecidisse, rex super omnes filios superbiae. ####
| #### “Sumes, ait Dominus, parabolam istam contra regem Babylonis, et dices: Quomodo cessavit exactor, quievit tributum? quo modo cecidisti de coelo Lucifer, qui mane oriebaris?” |
#### #### (Ibid.) ####  |