| #### CAPUT XVI. De eadem re, et cur signanter dixerit, |

| #### ####
| #### “suscepto semine,” |
#### #### et de emundatione ejus quae masculum, et ejus quae feminam pepererit. ####
| #### “Mulier, inquit, si, suscepto semine, pepererit masculum, immunda erit septem diebus,” |
#### #### etc. Religiose sanctus prophetalis spiritus legem suam determinavit, dicendo, ####
| #### “si suscepto semine pepererit.” |
#### #### Aliquam enim mulierem futuram praevidebat, quae paritura quidem, sed non suscepto semine puerum paritura erat. Alioqui frustra sic determinasset. Ergo legis necessitate unica mulier, una et sola Christi Filii Dei mater fuit liberrima, quae tamen eamdem laudabiliter subiit legem humilitate spontanea. ####
| #### “Si, inquit, masculum pepererit, immunda erit septem diebus,” |
#### #### Ac deinceps: ####
| #### “Sin autem feminam pepererit, immunda erit duabus hebdomadibus, juxta ritum fluxus menstrui, et sexaginta sex diebus erit in sanguine purificationis suae.” |
#### #### In littera manifesta non praetereundum ex partu feminam parturientis majorem esse poenam infirmitatis, vel immunditiae, quam ex profusione masculi. Et recte tam scripta quam naturalis lex, feminam plus quam masculum in hac ratione gravat, quia videlicet in accessu peccati, per quod mors intravit in hunc mundum reptili illi vasculo diaboli, unde venenum immunditiae nostrae principium ille sibilavit, propior femina stetit quam vir. Nam non per virum mulier, sed per mulierem vir in mendacio diaboli pollutus est (Rom. V). Recte igitur in femina et fluxus a natura, et ex lege purificationis duplicata est mora. Verumtamen in remedio gratiae purificantis, nulla est distantia. ####
| #### “Ibi enim, inquit Apostolus, non est masculus neque femina (Gal. III).” |
#### #### Unde et hac lege non alia pro filia quam pro filio datur hostia, scilicet agnus, simulque columba sive turtur. Quae videlicet tunc rite offeruntur, quando is qui accedit et fideliter credit in passione Agni incontaminati et immaculati Christi, et compatiendo ut conregnet, gemitum habet, vel gregatim ut columba, vel solitarie sicut turtur. Columba namque gregatim, turtur vero solivagus gemere consuevit, et ob hoc ista publicos Ecclesiae conventus, iste orationum secretas lacrymas insinuat. Gregatim ergo gemere ut columba, est poenitentiam agere in publica Ecclesia; solitarie vero gemere ut turtur, est occulta vel etiam ab hominibus remota deligere lamenta. ####
| #### “Quod si non invenerit manus ejus, nec poterit offerre agnum, sumet duos turtures vel duos pullos columbae,” |
#### #### etc. Ejus manus agnum non invenit qui tantae capacitatis non est ut capere possit mysteria veri Agni, Christi Filii Dei. Offerat ergo duos turtures vel duos columbae pullos, id est, contenta sit geminae charitatis exsecutione. ####
| #### “Unum in holocaustum, et alterum pro peccato.” |
#### #### Amor namque Dei totus intrinsecus ardet; amor vero proximi foris per opera misericordiae peccatum redimere studet. ####  |