| #### CAPUT 10 |

| #### ####
| #### “Et si judico ego, judicium meum justum est, quia solus non sum, sed ego et qui misit me, Pater.” |
#### #### Et si tandem, inquit, judico ego, videlicet postquam judicatus fuero, tunc enim natales meos tam secundum divinitatem quam secundum humanitatem judicare me oportebit, ut praedicentur in universo mundo, ####
| #### “et si, inquam, tandem judico ego, judicium meum justum est.” |
#### #### In quo? Videlicet ####
| #### “quia solus non sum, sed ego et qui misit me Pater.” |
#### #### Non, inquam, sum solus, scilicet, quomodo ille alius, qui venit in nomine suo, quem vos accipietis, qui vere solus erit et solus veniet, quia Deus illum non mittet, sed a semetipso veniet, neque cum Deo aget, sed ####
| #### “adversabitur et extolletur supra omne quod dicitur Deus, aut quod colitur (II Thess. II.)” |
#### #### Ego autem a meipso non veni, sed Pater misit me, et ego in ejus communione permaneo, nihil a meipso faci ns, nihil a meipso judicans. Proinde quaecunque ego testificor, quaecunque judico, ille praesentibus et subsequentibus operibus verum comprobat testimonium meum, verum et justum esse defendit judicium meum. Notandum in vera humilitate et humili veritate Filii Dei, quod in omnibus verbis suis tenorem hunc servat paternae communionis, de qua nunc dicit: ####
| #### “Quia solus non sum, sed ego et qui misit me Pater,” |
#### #### ita ut nusquam absolute quidquam de sola sua loquatur persona, sed sic semper profiteatur, quod est, ut simul paternae personae sociali et indivisa charitate intentionem faciat. Quod recte considerantibus nullam vobis excitare potest nebulam error Sabellianus. Quam haeresim patripassianam dicimus; quae unam solummodo Divinitatis personam confitens: Una, inquit, cademque persona Patris, quando vult Pater est, quando vult Filius est, quando vult Spiritus sanctus est. Ita personas confundens, solum Patrem vel solum Filium confitendum esse contendit. Verum hoc loco apte Filius ####
| #### “non sum solus, inquit, sed ego et qui misit me Pater.” |
#### #### Igitur convincuntur Judaei, dicentes: ####
| #### “testimonium tuum verum non est.” |
#### #### Sabellius quoque antequam nasceretur, elisus atque explosus est. Sequitur: ####  |