| #### CAPUT 15 |

| #### #### Idcirco fecit haec omnia, coelum et terram, coelum invisibile replens angelorum agminibus, terram autem tot et tantis humanae creaturae generationibus in quibus sumus et nos. Quis ad haec non respondeat, quia vel sola causa haec magnam dilectionem exigit, magnae nos illi dilectionis ac devotionis debitores facit. Adde quod secundo loco dictum est ####
| #### “per quem omnia.” |
#### #### Omnia enim ####
| #### “per ipsum facta sunt, et sine ipso factum est nihil (Joan. I).” |
#### #### Si omnia utique per ipsum inter omnia. Adde quod tertio loco dictum est, ####
| #### “qui multos filios in gloriam adduxerat.” |
#### #### Unus enim et solus ipse Dei Filius erat, sed noluit solus remanere, imo voluit multos fratres habere, quos et ante omnia saecula sibi conformes facere, id est, in gloriam filiorum Dei adducere praedestinaverat (Rom. VIII; Tit. I). Adde quod illum optime decebat, quia, cum periissent in Adam tot filii Dei, fratres sui, ipse auctor salutis eorum per passionem consummatus est. Quanta dilectione digna sunt haec? Nimirum propter haec non diligere illum, nimiae ingratitudinis est, summa nequitia est. Quasi ligna haec sunt, subjecta semperque subjicienda in altari, ad nutriendum sanctae hujus dilectionis seu justi amoris ignem, sicut in sancta et mystica lege scriptum est: ####
| #### “Ignis in altari semper ardebit, quem nutriet sacerdos, subjiciens mane ligna per singulos dies et imposito holocausto desuper, adolebit adipes pacificorum (Levit. VI).” |
#### #### Ignis est iste perpetuus, qui nunquam deficiet in altari. Et nunc quidem in Sion, id est, in praesenti Ecclesia, sicut jam dictum est, dilectio haec sive amor iste ignis est, sed nondum tantus, ut caminus jure dici possit. Caminus illic erit, ubi prae magnitudine amoris, et torrente voluptatis illi beatae Hierusalem, scilicet, sanctorum atque electorum omnium universitati, nihil aliud quam Deum cogitare aut respicere vacabit. Holocausta super hunc ignem, et adipes pacificorum, laudes et gratiarum actiones erunt, a quibus nunquam cessare poterunt. Nam ####
| #### “beati, qui habitant in domo tua, Domine, in saecula saeculorum laudabunt te (Psal. LXXXIII).” |
#### #### Amen. ####  |