| #### VERS. 13. |

| #### #### ####
| #### “Ego ille quondam opulentus repente contritus sum.” |
#### #### Et hoc in ipso beato Job nimis clarum est. Sancta vero Ecclesia in eo repente conteritur, quod infirmorum mentibus improvidis mala tanto graviora fiunt, quanto ab eis inopinate tolerantur. ####
| #### “Tenuit cervicem meam,” |
#### #### id est repressit libertatem meam. Nam cervix, sicut in malis superbiam, sic in bonis libertatis erectionem significat. Hoc contra illud redditur, quod Eliphaz superius de impio loquens in beati Job suggillationem dixerat hoc: ####
| #### “Cucurrit adversus Deum erecto collo, et pingui cervice armatus est (Job XV).” |
#### #### Ac si dicat: Idcirco nunc videor adversus Deum erecto collo et pingui cervice armatus cucurrisse, quia nunc hostis ####
| #### “tenuit cervicem meam,” |
#### #### id est compressit libertatem meam, ####
| #### “confregit me,” |
#### #### scilicet primum in rerum exteriorum perditione, deinde mei quoque corporis pessimo ulcere, ####
| #### “et posuit sibi quasi in signum,” |
#### #### id est nullo resistente multis oneravit ictibus, sicut signum licentiose ad hoc ponitur, ut sagittarum emissione feriatur. Hoc tam in littera quam in typo satis patet, quia et beatus Job undique plagis operatus est, et sancta Ecclesia persecutoribus suis, quasi in signum posita est, juxta quod ait Apostolus: ####
| #### “Ipsi enim scitis quod in hoc positi sumus (I Thess. III),” |
#### #### id est quod ad hoc venimus, ut feriamur. ####  |