| #### CAPUT 17 |

| #### ####
| #### “Stabant ergo servi et ministri ad prunas, et calefaciebant se, quia frigus erat. Erat autem cum eis stans Petrus, et calefaciens se.” |
#### #### Frigus erat ut interdum circa vernum aequinoctium fieri solet, et frigescens negator Petrus, frigidorum homicidarum et inimicorum Christi foco fovebatur. Tali utique Petro comparandos arbitramus ejusdem Petri vicarios, sacerdotes vel pontifices summos, quoties peccatorum divitiis assidentes, avide delectantur, gladio Verbi Dei recondito, illud obliti quod ait Psalmista: ####
| #### “Melius est modicum justo super divitias peccatorum multas (Psal. XXXVI).” |
#### #### Putant enim se quasi Petrum, qualis fuit in auditorio Neronis, fortes clavicularios coeli, suoque arbitrio regnum coelorum claudi vel aperiri, cum munera libenter accipientes, et propter illa veritatem rejicientes tali Petro potius similes sunt, qualis apud istas residens prunas, vitam perdidit, quia vitae auctorem negavit. ####  |