| #### CAP. IV. |

| #### #### M. Contemplare igitur et diligenter perpende quia beatissimus Benedictus eamdem scalam quam vidit Jacob in somno, et quam erexit Jesus discipulis suis in monte, in Regula sua se testatur erigere, ut probentur monachi hanc ascendendo eamdem summitatem coeli attingere, quo Christus suos discipulos in scala a se in monte erecta voluit ascendere. #### D. O Dei gratia cum summa gloria! #### M. De hac enim scala sic dixit in Regula (cap. 7): Unde, fratres, si summae humilitatis volumus culmen attingere, et ad exaltationem illam coelestem, ad quam per praesentis vitae humilitatem ascenditur, volumus velociter pervenire, actibus nostris ascendentibus, scala erigenda est illa, quae in somno Jacob apparuit, per quam ei descendentes et ascendentes angeli monstrabantur. Non aliud sine dubio descensus ille et ascensus a nobis intelligitur, nisi exaltatione descendere et humilitate ascendere, etc. ####  |