| #### CAPUT XXIX. De Elimelech et uxore ejus, et duobus filiis, quid vel quomodo de his in Paralipomenon scriptum sit. |

| #### #### Ipse, inquit, vocabatur Elimelech, et uxor ejus Noemi, et e duobus filiis, alter Maalon, et alter Chelion Ephratei de Bethleem Juda. Ephratei dicti sunt, scilicet ab Ephrata uxore Caleph. Iste Elimelech in Paralipomenon vocatur Ahalai, vel Oholoi, et filius fuisse scribitur Sesain filii Jesi, filii Abphaim, filii Nadab, filii Semmei, filii Onan, filii Jheramael, filii Esrom, filii Phares, filii Juda, filii Israel. Quod autem illic dictum est, Sesain autem non habuit filios, sed filias, quia filii ejus, imo filii Elimelech, scilicet Maalon et Chelion, quorum avus fuit, absque filiis mortui sunt: item in Paralipomenon scriptum est: Et cognationes domus operantium byssum in domum juramenti, et qui stare fecit solem virique Mendacii, et Securus, et Incendens. Qui principes fuerunt in Moab, et qui reversi sunt Leem: haec autem verba vetera. Hi sunt filii figuli habitantes in plantationibus, et in sepibus apud regem in operibus ejus, commoratique sunt ibi (I Par. IV). Trad int hunc fuisse Elimelech, in cujus tempore sol steterit propter praevaricationes legis, ut tanto miraculo viso converterentur ad Dominum Deum suum. Quod quia facere contempserunt, idcirco fames invaluit. Et ille, quia in tribu Juda prior videbatur, famis inopia cum uxore et filiis non solum patria pelleretur, sed etiam in eadem peregrinatione cum filiis moreretur. Viros autem istos mendacii esse filios ejus Maalon et Chelion, qui illic Securus et Incendens appellatur, et de quibus dicitur quod principes fuerint in Moab, eo quod uxores Moabitides duxerint, quod in Hebraeo expressius ponitur, ut ab eruditis linguae illius didicimus, ut non principes, sed mariti dicantur. Quod vero sequitur, quae reversae sunt in Leem, Noemi et Ruth, demonstrat quae in Bethleem, id est panem post inopiam famis audita ubertate panis in Bethlehem reversae sunt. Et quia haec historia in libros Ruth scribitur, idcirco subsequitur, Haec autem verba vetera. Figulos vero dicit habitantes in plantationibus et sepibus, progeniem quae de Ruth propagata est. Quae in sepibus et plantationibus habitasse dicitur quando ad regiam dignitatem haec plantatio pervenit. Commorati sunt ibi, hoc est, in Bethleem, apud regem in operibus ejus, quia ex eis David rex ortus est, cujus opera miris praeconils praedicantur. ####  |