| ### LIBER NONUS. ###  |

| #### CAPUT 1 |

| #### #### Sapientissimus Salomon dicit: ####
| #### “Sicut qui mel comedit multum, non est ei bonum, sic qui scrutator est majestatis, opprimetur ab ea (Prov. XXV).” |
#### #### Scrutator autem majestatis ille est, qui judiciorum Dei abyssum multam penetrare contendens (Psal. XXXV). Verbi gratia, dum legit vel audit hoc, quod praesenti loco de diabolo dictum est: ####
| #### “Ille homicida erat ab initio, et in veritate non stetit, quia veritas in eo non est,” |
#### #### et caetera inextricabilibus semetipsum quaestiunculis nimium temere et interdum pueriliter obvolvit, dicens: Si cuncta fecit Deus bona valde, unde malum? (Gen. I.) Aut quomodo bonae substantiae inesse vel innasci potuit? Item: Cur, inquit, Deus angelum illum fecit, quem adinventorem mali fore praescivit? vel certe, cur non talem omnem rationalem creaturam condidit, quam omnino impossibile esset corrumpi, vel in vitium labi? cur non omnes aeque ut semetipsum per naturam inconvertibiles esse fecit? His atque hujusmodi quaestiunculis nimii scrutatores semetipsos implicantes, quam plurimi a gloria majestatis oppressi sunt, et tanquam multo melle satiati, semetipsos commoverunt, ut, verbi gratia, Manichaei qui ab initio fuisse dixerunt gentem tenebrarum quam non fecerit, sed cum qua pugnaverit Deus, et cum detrimento sui superaverit, et inde partem ejus, scilicet Dei, id est, electorum animas in isto praesentis vitae exsilio captivam detineri et de ejusmodi gente tenebrarum istos genitos esse, quibus nunc Veritas ait: ####
| #### “Vos ex patre diabolo estis,” |
#### #### et quicunque illis sunt similes. Igitur altitudinem divitiarum sapientiae et scientiae Dei, incomprehensibilia judicia ejus, investigabiles vias ejus (Rom. XI), cum apostolis venerantes, hoc solum juxta praedictum sapientem dicimus, quia omnia propter semetipsum fecit Deus, ####
| #### “impium quoque ad diem malum (Prov. XVI),” |
#### #### id est, illum quoque quem praescivit malum proprio vitio futurum (Isa. I), fecit propter semetipsum, sciens et hoc utique quod malitia ejus uti posset ipse in bonum. Nunc demum descripto jam patre seminis nequam, filiorumque sceleratorum, quid de semetipso Filius dicat, audiamus. Sequitur: ####  |