| #### CAPUT XXIV. Quomodo in domo erant laquearia prima post triginta cubitos, secunda post sexaginta, tertia post centum et viginti, et quomodo mystice intelligendum sit: |

| #### ####
| #### “Et vidi in domo altitudinem per circuitum,” |
#### #### etc. ####
| #### “Et vidi in domo altitudinem per circuitum, lundata latera, ad mensuram calami sex cubitorum soatio. Et latitudinem per parietem lateris forinsecus qumque cubitorum, et interior domus in lateribus domus.” |
#### #### Latera ista ejusmodi intelligenda sunt, de qualibus Scriptura libri Regum in descriptione templi Salomonis dicit: ####
| #### “Texit quoque domum laquearibus cedrinis (III Reg. VI).” |
#### #### Porro laquearia sunt tabulata, quae supposita trabibus affiguntur clavis, decoremque picturae suae solent aspectantibus praemonstrare mirandum. Terna autem erant in templo laquearia, prima videlicet post triginta cubitos a pavimento, secunda post cubitos sexaginta contra summitatem porticuum, tertia post cubitos centum viginti in summitate totius domus. Non enim in Palaestina sicut in Aegypto culmina in tectis habentur, sed plana potius tecta domorum ad sedendum videlicet, vel deambulandum apta construuntur. Unde dicit in Evangelio Dominus: ####
| #### “Et quod in aure auditis praedicabitur in tectis (Luc. XIX).” |
#### #### Caeterum spiritualiter et nos templum hoc per fidem ingressi, videmus altitudinem per circuitum fundata latera, ad mensuram calami sex cubitorum spatio, et latitudinem per parietem lateris forinsecus quinque cubitorum. Quae sunt haec in altitudine, et per circuitum latera, nisi alta et perfecta quae in templo illo Dominici hominis recondita sunt intelligentiae spiritualis arcana? Unde bene ####
| #### “ad mensuram calami sex cubitorum” |
#### #### dicuntur fundata, quia juxta mensuram, quam unicuique prophetarum sive apostolorum divisit Deus, firmiter et stabili fide sunt omnia conscripta. Porro forinsecus latitudo quinque cubitorum, qui numerus carnalibus propter quinque corporis sensus magis competit, litteralis sive historia Scripturarum est mediocritas, quae ardua coelestium mysteria spectare non valentibus per discretionem est proponenda. Interior domus, in lateribus domus, de quibus supra diximus, evangelica proprie doctrina est, quam et praecipue in hoc templo altitudinem videmus ad mensuram calami sex cubitorum, itemque ad mensuram quinque cubitorum, ut sicut jam dictum est, et magis perfecti, qui per senarium et mediocres qui per quinarium discernendi significantur, numerum habeant quo utiliter levent internorum aciem oculorum. ####
| #### “Et inter gazophylacia latitudinem viginti cubitorum in circuitu domus undique,” |
#### #### subauditur vidi. Gazophylacia haec thesauros omnes sapientiae et scientiae, qui in hoc templo, id est in Christo sunt absconditi, latitudo autem inter haec cubitorum viginti, qui numerus binarius est in decenis superexcellentiorem viam significat geminae charitatis, Dei et proximi, sine qua nihil caetera charismata prodesse Apostolus asserit (I Cor. XII). ####  |