| #### VERS. 34. |

| #### #### ####
| #### “Nunquid elevabis in nebula vocem tuam,” |
#### #### id est ad caliginosa infidelium corda praedicatorum tuorum linguam, ####
| #### “et impetus aquarum operiet te?” |
#### #### id est turba resistentium populorum persequetur te, subaudi, ut me, quem sibi praedicantem iniqui et indigni auditores, scilicet Judaei, quorum caecitas per illam quoque nebulam significata est in libro Regum, quae implevit domum Domini (III Reg. VIII), circumdantes, ####
| #### “Quousque, inquiunt, animam nostram tollis?” |
#### #### (Joan. X.) Et deinceps omnes iniqui tanquam impetus aquarum me sibi operiunt, quia neque per praedicantes sanctos loquentem intelligunt, neque per morientes patientem vident. Haec idcirco narrat quae ab hominibus patitur Deus, ut dolor afflicti hominis mitigetur. Ac si illi aperte dicat: Mea subtiliter pensa, et tua aequanimiter tolera. Protinus, quia pravi homines praedicamenta despiciunt, adjungit etiam miracula quae venerentur ####  |