| #### CAPUT XV. Quod de eodem Verbo dictum sit: ####
| #### “Exsultavit ut gigas ad currendam viam.” |
####  |

| #### #### Jam descriptio ejus praelibata diligentius considerandae st. ####
| #### “Omnipotens, inquit, sermo tuus, Domine, exsiliens de coelo a regalibus sedibus, durus debellator, in mediam exterminii terram prosilivit, gladius acutus, insimilatum imperium tuum portans, et stans replevit omnia morte, et usque ad coelum attingebat stans in terra (Sap. XVIII).” |
#### #### Nonne magnum et fortem in his verbis gigantem agnoscis, gigantem illum de quo Psalmista canit: ####
| #### “Exsultavit ut gigas ad currendam viam suam, a summo coelo egressio ejus? (Psal. XVIII.)” |
#### #### Quis enim alius gigas per incarnationem de coelo descendit, et superato mortis imperio cum victoria in coelum ascendit? quod Psalmista prophetico spiritu cecinit nisi ####
| #### “omnipotens sermo tuus, Domine, qui tunc de coelo a regalibus sedibus, durus debellator prosilivit in terram, et usque ad coelum pertingebat in terra stans?” |
#### #### Magnus utique gigas, qui stans in terra, usque ad coelum pertingebat, quod Psalmista dixit de futuro prophetans: ####
| #### “A summo coelo egressio ejus, et occursus ejus usque ad summum ejus (ibid.).” |
#### #### Et quod Sapiens illic dixit de praeterito memorans: ####
| #### “Exsiliens de coelo a regalibus sedibus in terram prosilivit, et usque ad coelum attingebat stans in terra.” |
#### #### Eamdem unius ejusdemque, qui et incarnatus venturus erat in mundum, et nondum incarnatus venerat super Aegyptum, velocitatem pariter et magnitudinem giganteam magnifice praedicant. Verum quia praesenti operi susceptum vel propositum non est, ejusmodi mysteria perquirere, sed bellorum verbi Dei quamdam velut historiam texere, hoc nunc in laudem victoriae ejus breviter dicendum quia dignum se fecit iste omnipotens sermo Domini, quod tunc de coelo a regalibus sedibus taliter exsilivit, quod durus debellator gladiusque acutus in mediam exterminii terram prosilivit, et stans omnia morte replevit, videlicet ita ut non esset ####
| #### “domus in qua non jaceret mortuus a primogenito Pharaonis, qui sedebat in solio ejus, usque ad primogenitum captivae quae erat in carcere, et omne primogenitum jumentorum (Exod. XII).” |
#### ####  |