| #### CAPUT 12 |

| #### #### MONACHUS. Cur apostolicae sedis auctoritas, vel praedicta Hieronymi sententia, monachos illos qui absque clericatu sunt ab officio praedicationis arceat? #### CLERICUS. Age, quantum vis loquere, quoniam coepisti mira et inopinata proferre. #### MONACHUS. Mira plane et magna. Cui tamen haec mira vel magna videntur, magnus vel mirandus non est, quia parum in Scripturis se profecisse sibi testis est. #### CLERICUS. Dic tandem quidquid illud est. #### MONACHUS. Apostolus loquens de praedicatoribus; Quomodo, inquit, praedicabunt, nisi mittantur? (Rom. VI.) Videlicet non a seipso debet praedicator officium praedicandi praesumere. Sed, ut ait Christus, sicut misit me Pater, et ego mitto vos (Joan. XX). Pater Christum, Christus apostolos, apostoli archiepiscopos, archiepiscopi episcopos, episcopi presbyteros mittunt, videlicet quando ordinant eos. Ab hac autem missione tunc monachus immunis est, quando sacris ordinibus adhuc functus non est. Quomodo ergo praedicabit? ####  |