| ### LIBER SEXTUS ###  |

| #### CAPUT PRIMUM. De eo quod in Michaea scriptum est:
| #### “Et suscitabimus super eum septem pastores, et octo primates homines;” |
#### Qui pastores et qui sint primates, et quid sit eos super Christum suscitari, et quod Moyses sit unus de pastoribus illis. |

| #### #### Quoties de gratia Domini nostri Jesu Christi, sermonem facientes, ad memoriam revocamus aliquid eorum quae magni patres et Judices Israel in typum ejus gesserunt, facimus vel facere cupimus illud quod de ipso per Michaeam prophetam inter caetera dictum est: ####
| #### “Et suscitabimus super eum septem pastores, et octo primates homines (Mich. V).” |
#### #### Quinam sunt vel fuerunt septem pastores, nisi Abraham, Isaac, et Jacob, et Joseph, qui ad Pharaonem introducens fratres suos, hoc profiteri jussit: ####
| #### “Viri pastores sumus, servi tui ab infantia nostra, usque in praesens, et nos et patres nostri (Gen. XLVI).” |
#### #### Verum quippe dixerunt, quia patres eorum Abraham, Isaac, et Jacob, et ipse Joseph, cum adhuc esset puer, curam habuerunt alendorum gregum. Abraham ergo et Isaac, et Jacob, et Joseph. Iste quoque Moyses, quem Dominus de rubo vocavit, cum pasceret oves Jethro soceri sui (Exod. III), et David, quem sustulit Dominus de gregibus ovium ####
| #### “de post fetantes accepit eum (Psal. LXXVII),” |
#### #### nonne sex pastores sunt? Quibus adde Abel, qui et ipse primus fuit pastor ovium (Gen. IV) et septem pastores sunt. Porro octo primates homines, octo sunt praecipui judices, qui notis et memorabilibus praeliis vicerunt hostes et de caede vastantium liberaverunt Israel, videlicet Josue et Othoniel, Ahor et Barac, et Gedeon, Jephte, Samson et Samuel. Et quid est istos septem pastores et octo primates homines suscitare super eum, scilicet, rectorem summumque judicem Israel, qui ex te egressus est, o Bethleem Judae, sicut ibidem in eodem Propheta praescriptum est? Quid, inquam, est istos suscitare super eum, nisi demonstrare quia typum ejus isti praetulerunt, et ipse in veritate complevit ea quae istis in figura contigerunt? (I Cor. X.) Nunc igitur pastorem Moysen hoc modo super eum suscitemus, secundum sacramentum rei gestae, quam scripsimus, fateamur id quod verum, quod pium, quod catholicum est, quia sicut de Deo Patre, ita et de Deo Dei Filio procedit Spiritus sanctus. ####  |