| #### CAPUT XII. Cur hactenus apostolicae litterae ad vigilias lectae sunt. |

| #### #### Idcirco per hos dies Dominicae resurrectionis, id est a Pascha usque ad Pentecosten, apostolicae litterae lectae sunt in vigiliis nocturnis, videlicet Actus apostolorum, Apocalypsis, cum septem canonicis Epistolis, quia testimonium personant ejusdem resurrectionis, sicut scriptum est: ####
| #### “Quia virtute magna reddebant apostoli, videlicet tam voce quam litteris, testimonium resurrectionis Domini nostri Jesu Christi (Act. IV).” |
#### #### Diebus autem quibus tempus illud significatur, quo ante passionem suam in hoc mundo vixit Dominus, idcirco Paulus legitur apostolus, quia pene ubique tota intentio ejus est approbare gratiam toti mundo, id est tam Judaeis quam gentibus, fuisse necessariam, nec ullum ex operibus legis, sed sola fide Christi posse salvari. Itaque toto tempore, quo sive ante, sive post passionem suam Domini nostri praesentia commemoratur, congrue novi testamenti praecones loquuntur, ut quasi ab sponsi praesentis uberibus, filii ejus lacte consolationis potentur. Haec siquidem Scripturae ubera illa sunt, de quibus eidem sponso in Canticis Ecclesia dicit: ####
| #### “Quia meliora sunt ubera tua vino, fragrantia unguentis optimis (Cant. I).” |
#### ####  |