| #### CAPUT 39 |

| #### ####
| #### “Proximum autem erat Pascha Judaeorum, et ascenderunt multi Jerosolymam de regione ante Pascha, ut santificarent seipsos.” |
#### #### ####
| #### “Jam non palam, inquit, ambulabat Jesus apud Judaeos,” |
#### #### sed non diu delituit. ####
| #### “Proximum enim erat Pascha Judaeorum,” |
#### #### quod tempus suum esse noverat quo pati cupiebat, quod desiderabat, sicut testatur ipse: ####
| #### “Desiderio, inquiens, desideravi hoc pascha manducare vobiscum antequam patiar (Luc. XXII).” |
#### #### Porro, Judaeorum hoc Pascha fuit ultimum. Quidquid enim extunc Judaei sanctificant, pollutum est; quidquid benedicunt sacerdotes eorum, maledictum est; Deus enim benedictionibus eorum maledicit, sicut per prophetam praedixit: ####
| #### “Et extunc stercus solemnitatum ipsorum super vultus eorum projecit (Malach. II).” |
#### #### ####
| #### “Ut sanctificarent, inquit, seipsos, ascenderunt ante Pascha.” |
#### #### Sanctificatio Judaeorum tota in cibis et in potibus, et variis baptismatibus et justitiis carnis, ante Pascha solemniter agebatur, id est, ab initio mensis primi, cujus die decimaquarta ad vesperam sacer agnus immolabatur, et ex lege praeceptum erat, ut immundus ex eo non vesceretur (Exod. XII). ####  |