| #### CAPUT 42 |

| #### #### [CAP. XII.] ####
| #### “Jesus ergo ante sex dies Paschae venit Bethaniam ubi fuerat Lazarus mortuus, quem suscitavit.” |
#### #### Ergo, inquit, quia tale principes et Pharisaei mandatum dederant, Jesus non ante quatuordecim aut duodecim sed tardius, id est, ####
| #### “ante sex dies Paschae,” |
#### #### venit in viciniam Jerosolymae, scilicet in Bethaniam, hoc exemplo praesignans, ne quis persecutoribus se ingerat, antequam divina illum gratia vocet, cum ipse tempus illud vel diem observare curaverit, qui per Scripturas olim praeordinatus est. Sextus namque dies ante quartam decimam mensis, cujus in vespera agnus immolandus erat, nonus dies ejusdem mensis est. Cum ergo nono die mensis in Bethaniam venit, et sicut paulo post sequitur, qui in crastinum, qui profecto decimus dies mensis est, civitatem Jerusalem ingreditur, plane in hoc quoque legem, quae de agno paschali scripta est, hic verus agnus Dei sustinere probatur: ####
| #### “Venit, inquit, Bethaniam, ubi fuerat Lazarus mortuus, quem suscitavit,” |
#### #### videlicet in crastinum, ut dictum est, sanctam civitatem ingressurus. ####  |