| #### CAPUT IX. De eo quod praecipit ut ejiciant de castris omnem leprosum, et qui semine fluit, et qui pollutus est super mortuo. |

| #### #### (CAP. V.) ####
| #### “Locutus est Dominus ad Moysen, dicens: Praecipe filiis Israel ut ejiciant de castris omnem leprosum, et qui semine fluit, pollutusque est super mortuo. Tam masculum quam feminam ejicite de castris, ut non contaminent ea, cum habitaverint vobiscum.” |
#### #### Ordinata castrorum acie, qualis, secundum coelestia, quorum haec exemplaria sunt, malignis spiritibus terribilis esse debeat, tota videlicet sancta tota munda, nunc demum sub nominibus leprosi, et fluxum seminis patientis, quaecunque noxia, quaecunque sunt immunda, lex spiritualis anathematizari imperat. Qualiter circa ejusmodi sit agendum, superius in Levitico planius edixerat. Verum nonnihil interest. Nam illic quidem virum qui patitur fluxum seminis, extra castra non jubet projici, quia videlicet durum nimis est ut omnem qui multiloquio subditur, et eo se inquinat, confestim a coetu suo, aeque ut haereticum, sancta Ecclesia projiciat. Ergo cum dicens, ####
| #### “ejiciant de castris omnem leprosum,” |
#### #### addidit, ####
| #### “et qui semine fluit,” |
#### #### intelligi oportet unum eumdemque qui sic semine fluit ut etiam leprosus sit, id est sic incontinentis linguae est ut etiam haereticus sit. Nam et hoc addidit continuo, ####
| #### “pollutusque est super mortuo.” |
#### #### Etenim unus idemque et leprosus est et semine fluit, et pollutus est super mortuo, quando is qui haereticus est praedicare audet, tacere non valens, et munda loqui nesciens, sicque interficit auditores suos, atque ita polluitur super mortuo. Ejiciant ergo, inquit, de castris omnem qui ejusmodi est, tam masculum quam feminam. Verum de caeteris peccatis non eadem districtio legis est. Nam sequitur: ####
| #### “Vir sive mulier cum fecerint ex omnibus peccatis quae solent hominibus accidere, et per negligentiam transgressi fuerint mandatum Domini, atque deliquerint, confitebuntur peccatum suum, et reddent ipsum caput, quintamque partem desuper ei in quem peccaverunt,” |
#### #### etc. Peccatis omnibus remedium, vel redemptionis regula proponitur. Leproso autem, et qui semine fluit, nihil aliud nisi, ut de castris ejiciatur. Ergo nec illud in Evangelio suo sine hujus mysticae legis consonantia Christus loquitur, dicens: ####
| #### “Quia omne peccatum remittetur hominibus; Spiritus autem blasphemiae non remittetur. Et quicunque dixerit verbum contra Filium hominis, remittetur ei; qui autem dixerit contra Spiritum sanctum, non remittetur ei, neque in hoc saeculo, neque in futuro (Matth. XII).” |
#### #### Verum de hoc supra in Levitico uberius dictum, nunc coepta prosequamur. ####  |