| #### CAPUT XIII. De eo quod ait: |

| #### ####
| #### “Aedificavitque eam annis septem,” |
#### #### cum Judaei dixerint ad Dominum: ####
| #### “Quadraginta et sex annis aedificatum est templum hoc,” |
#### #### et quale in illo numero mysterium sit. ####
| #### “Anno quarto fundata est domus Domini, in mense Zio, et in anno undecimo mense Bul, ipse est mensis octavus, perfecta est domus in omni opere suo, et universis utensilibus. Aedificavitque eam annis septem.” |
#### #### Mensis Zio, ipse est Aprilis, qui et Jar vocatur. Zio enim interpretatur vultus. Idcirco vultus, quia in dedicatione templi nubes gloriae vultus Domini texit templum. Jar autem interpretatur pavor. Ideo pavor, quia timetur ne ea quae fruges ac terrae debent, in hoc mense aeris intemperantia infructuosa sint. ####
| #### “Aedificavit, inquit, eam annis septem.” |
#### #### In Evangelio cum dixisset Dominus: ####
| #### “Solvite templum hoc, et ego in tribus diebus excitabo illud (Joan. II),” |
#### #### de templo loquens corporis sui, responderunt Judaei: ####
| #### “Quadraginta et sex annis aedificatum est templum hoc, et tu in tribus diebus reaedificabis illud?” |
#### #### (Ibid.) Rancoris impatientia dixerunt quidam, quadraginta et sex annis aedificatum est templum hoc, cum quod brevius erat, dicere potuissent, septem annis aedificavit Salomon, attamen tam secundum historiam quam et secundum mysterium, nescientes vera locuti sunt. Nam, sicut historica testatur narratio filii captivitatis de Babylone reversi sub Esdra, vel Nehemia cum resedificare coepissent, quod videlicet aedificium tunc stabat, cum haec dicerentur, prohibebantur aedificare ab eis quae in circuitu erant adversariis nationibus, atque ita factum est ut coepta aedificatio quadraginta et sex annis protolaretur. Porro et mystica nobis verba dederunt, ut dicamus de Dominici corporis templo, quia revera quadraginta et sex annis aedificatum est, id est, vera de carne Adam caro est. Hic nempe numerus secundum Graeca elementa numerus nominis Adam est. Adam siquidem quatuor litteris scribitur, quarum prima alpha, [a] unum. Secunda delta, [d] quatuor. Tertia alpha, [a] rursus unum. Quarta mu, [m] quadraginta significat. Hoc ergo verbum de ore impiorum, et ignorantium rapuimus, gratulanter dicentes, quia veraciter hoc sanctum Dei templum quadraginta et sex annis aedificatum est, id est de vera carne Adae, vera caro, verum corpus Christi sumptum est. Rursus quatuor jam dicti nominis elementa quatuor mundi plagas significant, quarum et in Graecis nominibus prima sunt. Nam Graece oriens [sba][n][a][t][o][l][eegv], occidens [l][eeac][s][i][sf], septentrio [sbaac][r][k][t][o][sf], meridies dicitur [m][e][s][ee][m][b][r][iac][a]. De corpore igitur Adae, quod per quatuor mundi plagas diffusum est, templum Dominici corporis sumptum est, quod Judaicus livor dum nescit, testatus est. ####  |