| #### CAPUT XXXVI. Quid significet quod pulvis factus est super omnem terram Aegypti. |

| #### ####
| #### “Et dixit Dominus ad Moysen et Aaron: Tolle manus plenas cineris de camino, et spargat illum Moyses in coelum coram Pharaone, sitque pulvis super omnem terram Aegypti, eruntque in hominibus et in jumentis vulnera et vesicae turgentes in universa terra Aegypti.” |
#### #### Haec plaga septima, septimo mandato, imo ei qui mandati septimi transgressor est, meritam poenam praesagit. Mandatum quippe septimum est: Non moechaberis (Exod. XX). Quid autem est adulter combustus libidinis igne sulphureo, nisi cinis de camino? ####
| #### “Omnes enim adulterantes, inquit propheta, quasi clibanus succensus a coquente (Ose. VII).” |
#### #### Tollitur ergo et spargitur in coelum cinis de camino, fiuntque vulnera vesicarum turgentium in hominibus et jumentis, quia rapitur moechus de perpetrati adulterii incendio, ad coeleste judicium, et aeterna poena turgens, totusque ulcerosus, sempiternum in anima et corpore portat incendium. ####
| #### “Nec poterant, inquit, malefici stare coram Moyse propter vulnera quae in illis erant, et in omni terra Aegypti.” |
#### #### Ecce tertio victi sunt, unde et deinceps nulla fit mentio maleficorum; periit enim memoria eorum. Primo virgis suis, non sine confusione exarmati sunt, quia virga Aaron devoravit virgas eorum. Secundo confusi, quia cum non potuerunt ciniphes educere, dixerunt: ####
| #### “Digitus Dei hic est.” |
#### #### Hoc jam tertio sic superati sunt, ut non possent respirare spe ullius victoriae. Ulcerosi quippe et ipsi, nec jam poterant stare coram Moyse. De simili confusione certi sunt, quicunque resistunt veritati. Insipientia enim eorum, inquit Apostolus, manifesta erit omnibus, sicut et illorum fuit (II Tim. III). ####  |