| #### CAPUT XXVIII. De ante introitum. |

| #### #### Sacerdote tandem ad sanctum altare ingressuro, debet tam ipse sacerdos quam et tota praesens Ecclesia, dilatare animam suam, et amplo fidei sinu tenere memoriam incarnationis, passionis, resurrectionis et ascensionis Domini nostri Jesu Christi, et memoriam omnium sanctorum, qui tum ab initio mundi votis exspectaverunt, gestis praefiguraverunt, dictisque aut scriptis prophetaverunt, et in eorum contemplatione in voces erumpere, praecinendo antiphonam, quae dicitur ad introitum. Nam sicut introitus sacerdotis ingressum Filii Dei in hunc mundum, sic antiphona, quae dicitur. Ad introitum, voces et exspectationem praeferunt patriarcharum et prophetarum. Ingreditur ergo antiphona praedicta, non minus quam semel decantata cum ejusmodi pompa quae significatae rei aptissime congruit. Procedunt flammantes cereoli, videlicet in signum gaudii, quod in ortu Salvatoris omni mundo effulsit, de quo angelus ad pastores: ####
| #### “Annuntio vobis gaudium magnum (Luc. II),” |
#### #### etc. Praecedunt sacerdotem ministri duo, non pariter, neque a latere incedentes, sed ante subdiaconos. Signant enim hi duo Vetus et Novum Testamentum, id est legem et Evangelium, quorum lex tempore prior, Evangelium vero dignitate majus est. Haec namque salutis ministeria Salvator invexit, qui Evangelium quidem attulit, legem vero non solvere, sed adimplere venit (Matth. V). Isti sunt duo pedes angeli, qui, ut supra dictum est: Descendit de coelo amictus nube, et posuit pedem dextrum suum supra mare, sinistrum super terram (Apoc. X). Legalis enim moralitas, Joanne Baptista vel ipso Domino docente, tranquillius audita est (Luc. III) contra evangelicam vero dignitatem, id est manifestam fidei doctrinam, verbi gratia cum diceret: ####
| #### “Ego et Pater unum sumus (Joan. X);” |
#### #### Et: ####
| #### “Antequam Abraham fieret ego sum (Joan. VIII),” |
#### #### veluti mirabiles elationes maris fluxa et falsa corde tumuerunt (Psal. XCXII). Subdiaconus quoque praefert textum Evangelii, quia profecto lex testimonia continet Christi, sicut ipse dicit Judaeis: ####
| #### “Si crederetis Mosi, crederetis forsitan et mihi. De me enim ille scripsit (Joan. V).” |
#### #### Portat vero clausum quia videlicet antequam Agnus occisus aperuisset signacula septem, clausum erat in libro legis sacramentum ejus passionis (Apoc. V). ####  |