| #### CAPUT VI. Quoties et quibus temporibus Judaei Hierosolymis scripserint fratribus in Aegypto. |

| #### #### Erant itaque Judaei per Aegyptum, et ad illos Judaei, qui erant Hierosolymis, et qui in regione Judaea, scripserunt anno fere centesimo nono, postquam Menelao, ut jam dictum est, interfecto, et Alchimo pontificatum adepto, junior Onyas cum infinita multitudine Judaeorum confugit in Aegyptum. Siquidem anno centesimo quadragesimo nono regni Graecorum constat Antiochum Eupatorem interfecisse Menelaum. Anno autem centesimo octogesimo octavo, populus qui est Hierosolymis ait (haec Scriptura). ####
| #### “His, qui in Aegypto sunt Judaeis salutem et sanitatem (II Mach. I).” |
#### #### Verumtamen et illud attendere causa poscit, quia conjuncta vel continua narratione legimus: ####
| #### “Regnante Demetrio anno centesimo et sexagesimo nono, nos Judaei scripsimus vobis in tribulatione, et impetu, qui supervenit nobis in istis annis. Ex quo recessit Jason a sancta terra et regno, portas succenderunt, et effuderunt sanguinem innocentem, et oravimus ad Dominum, et exauditi sumus, et obtulimus sacrificium, et similaginem, et accendimus lucernas, et proposuimus panes. Et nunc frequentate dies Scenopegiae mensis Casleu. Anno centesimo et octogesimo octavo populus qui est Hierosolymis et in Judaea, senatusque et Judas Aristobulo magistro Ptolomaei regis, qui est de genere christorum sacerdotum, et his qui in Aegypto sunt Judaeis, salutem et sanitatem. De magnis periculis a Deo liberati magnifice gratias agimus ipsi, utpote qui adversus talem regem dimicavimus (ibid.),” |
#### #### etc. Manifeste praesens textus litterae demonstrat quia fratribus qui erant per Aegyptum, non tantum semel, sed bis scripserunt fratres Judaei, qui erant Hierosolymis et in Judaea, et inter utrumque scriptum, tempus interfuit ferme decem et octo annorum. Simul et hoc sciendum quia, regnante Demetrio, annus centesimus et sexagesimus nonus, quo primum scripserunt, quartus idemque ultimus fuit annus principatus Jonathae fratris Judae. Annus autem centesimus octogesimus octavus, quando secundo scripserunt, annus fuit undecimus post mortem Simonis fratris ejusdem Jonathae sive Judae, quem videlicet Simonem interfecit per insidias gener ipsius Ptolomaeus filius Abobi. His ita se habentibus claret quis ille Antiochus fuerit, de cujus interitu gratulantur, narrantes qualiter in Perside ceciderit, quod videlicet, is fuerit Antiochus filius Demetrii, qui et persecutus est Trionem impium, et vicit, sed et Judaeos in multis afflixit, et Simone adhuc vivente et post Simonem filio ejus Hircano principatum habente. ####  |