| #### CAPUT 22 |

| #### ####
| #### “Nonne duo passeres asse veneunt? et unus ex illis non cadet super terram sine Patre vestro. Vestri autem et capilli capitis omnes numerati sunt. Nolite ergo timere, multis passeribus meliores estis vos.” |
#### #### Ecce quam fortiter humilitati huic majestas veritatis occurrit. ####
| #### “Nonne, inquit, duo passeres asse veneunt?” |
#### #### vera propositio, quia et vere omnibus notum est, quia duo passeres pro vili dantur pretio, et longe viliores sunt corpore et anima, quibus ex duobus consistit sive subsistit unus rationalis homo, ####
| #### “et unus ex illis, inquit, non cadet super terram sine Patre vestro.” |
#### #### Assume et hoc, quicunque es vel esse cupis discipulus tanti magistri. Sed forte titubas et dicis: Quomodo unus passer sine Patre nostro in terra non cadit, cum nec de bove, qui utique major est passere, Deo cura sit? Denique Apostolus cum dixisset, scribens Corinthiis: ####
| #### “Scriptum est enim in lege Mosi (Deut. XXVI): Non alligabis os bovi trituranti,” |
#### #### protinus ait: ####
| #### “Nunquid de bobus cura est Deo? An propter nos haec dicit? Utique propter nos scripta sunt, quoniam debet in spe, qui arat, arare, et qui triturat in spe fructus percipiendi (I Cor. IX),” |
#### #### etc. Quomodo ergo unus ex passeribus non cadit in terram sine Patre vestro, si nec de bobus tanto majoribus, quam sunt passeres, cura est Deo? Ad haec inquam: Apostolus de lege scripta loquebatur, et hic ejus sensus, quia non fuisset Deo cura, ut de bobus irrationalibus lex scriberetur. Porro hic Filius Dei de providentia Dei loquitur, qui ipse providerit, unde et quomodo det escam omni carni (Psal. CXXXV), ut non solum educat de terra panem homini (Psal. CIII), verumetiam animantibus terrae et volucribus coeli escam provideat competentem illis, juxta illud Davidicum: ####
| #### “Qui dat jumentis escam ipsorum, et pullis corvorum invocantibus eum (Psal. CXLVI).” |
#### #### Proinde assume et hoc, ####
| #### “et unus ex illis non cadet super terram sine Patre vestro,” |
#### #### simulque quod subjungit, ####
| #### “vestri autem et capilli capitis omnes numerati sunt,” |
#### #### quia videlicet Christiana fides exposcit ut non dubites resurrectionem futuram, non solum cum omnibus membris corporis, verumetiam et cum palpebris sive superciliis, et cum omnibus capillis suis. Cum hoc ut Christianus homo assumpseris, statim fortissimo syllogismo suaviter stringeris, inferente illo: ####
| #### “Nolite ergo timere, multis passeribus meliores estis vos.” |
#### #### Meliores, inquam, id est majoris pretii estis vos. Rationalis enim creatura est homo, et vita ejus longe diuturnior est praesenti saeculo, quia non moritur homo, sed solum corpus, et ipsum resurrecturum, ac sine fine cum anima semper victurum est. ####  |