| #### CAPUT XLI. Quoto die lex data sit, et quod altari aedificato ad radices montis, populus trina repetitione dixerit: |

| #### ####
| #### “Omnia verba Domini quae locutus est, faciemus.” |
#### #### (CAP. XXIV.) ####
| #### “Venit ergo Moyses, et narravit plebi omnia verba Domini atque judicia. Responditque populus omnis una voce: Omnia verba Domini, quae locutus est, faciemus.” |
#### #### Memoriter tenendum est, hunc tertium diem mensis tertii, ut superius dictum est, non quinquagesimum, sed quadragesimum nonum esse, a quarta decima mensis primi, id est ab immolatione agni. Cum enim juxta lunarem computationem mensis, alius triginta, alius unde triginta sit, profecto sedecim dies, a quarto decimo, qui residui fuerunt mensis primi, cum triginta secundi, et istis tribus diebus mensis tertii, quadraginta novem sunt. Num ergo fallimur, dicentes quia quinquagesimo die data est lex, quia quadragesimo nono die locutus est Deus cunctos sermo nes hos, ####
| #### “venitque Moyses et narravit plebi omnia verba Domini, atque judicia, responditque cunctus populus una voce: omnia verba Domini faciemus quae locutus est:” |
#### #### Non utique. Nam vide quid sequitur. ####
| #### “Scripsit autem Moyses universos sermones Domini, et mane consurgens aedificavit altare ad radices montis, et duodecim titulos, per duodecim tribus Israel.” |
#### #### Hoc mane quinquagesimus est dies, quo demum lex data est. Quomodo? ####
| #### “Misitque, ait Scriptura, juvenes de filiis Israel, qui et abstulerunt holocausta, immolaveruntque victimas pacificas Domino, vitulos duodecim. Tulit itaque Moyses dimidiam partem sanguinis, et misit in crateras, partem autem residuam fudit super altare. Assumensque volumen foederis, legit audiente populo. Qui dixerunt: Omnia, quae locutus est Dominus, faciemus, et erimus obedientes.” |
#### #### Quae professionis tertia repetitio plena, insolubilis quoque jam confirmatio est. Nam et primo die mensis, dixerunt: ####
| #### “Cuncta quae locutus est Dominus faciemus,” |
#### #### et tertio die dixerunt: ####
| #### “Omnia verba Domini, quae locutus est Dominus, faciemus:” |
#### #### et hic dicunt: ####
| #### “Omnia quae locutus est Dominus, faciemus, et erimus obedientes.” |
#### #### ####
| #### “Ille vero sumptum sanguinem, respersit in populum, et ait: Hic est sanguis foederis, quod pepigit Dominus vobiscum, super cunctis sermonibus his.” |
#### #### Ac deinceps. ####
| #### “Dixit autem Dominus ad Moysen: Ascende ad me, in montem, et esto ibi, daboque tibi duas tabulas lapideas et legem ac mandata, quae scripsi.” |
#### #### Hic demum solemnis et rite peracta legislatio est. Nam praeterito die quadragesimo nono, erat quod factum quasi quaedam catechizatio est dicenda. Aliud nempe est dicere, ecce lex sub qua militare vis: si potes observare, ingredere: si non potes, liber discede: aliud, postulatae legis professionem confirmatam manu propria signare. ####  |