| #### CAPUT 7 |

| #### #### Igitur ####
| #### “Joannes septem Ecclesiis, quae sunt in Asia,” |
#### #### idem nobis sit ac si dixisset: Joannes omnibus Ecclesiis, quae sunt in mundo. Sic inchoans, patenter scripturam illam Sapientis veridicam sibi efficit, quae de homine timente Dominum praeclara promissione sic loquitur: ####
| #### “In medio Ecclesiae aperiet os ejus, et implebit eum Dominus spiritu sapientiae et intellectus (Eccli. XV).” |
#### #### Nam ecce in medio septem Ecclesiarum, quae omnes, ut jam dictum est, una Ecclesia sunt, aperuit os ejus Dominus, et sic loquitur, ut sermo ejus omnium Ecclesiarum dignus sit auditu. Habet enim caput narratio ejus, fidem quippe catholicam, quae vel cujus confessio omnis sanae doctrinae caput est. ####  |