| #### VERS. 12. |

| #### #### ####
| #### “Stringit caudam suam quasi cedrum,” |
#### #### id est extremitatem suam, quando vas proprium, scilicet illum perditum hominem ingredietur, qui specialiter Antichristus nuncupatur, modo honoribus saeculi, modo signis et prodigiis fictae sanctitatis et potentiae tumore elevabitur, ita ut recte cedro debeat comparari. Sicut enim cedrus arbusta caetera in altum crescendo deserit, ita tunc Antichristus mundi gloriam ultra mensuras hominum temporaliter obtinebit. Haec de ipso iniquorum capite dicta sunt. Sequitur de membris ejus. ####
| #### “Nervi testiculorum ejus perplexi sunt,” |
#### #### id est assertiones praedicatorum nequitiae ejus sub duplicibus argumentis, verborum scilicet et operum, latentes corrumpunt animas innocentium. Tot enim Behemoth iste testes habet, quot iniquitatis suae praedicatores possidet. Quos si quis redarguat, mox se sub quodam defensionis velamine occultant, quia videlicet ####
| #### “nervi perplexi sunt,” |
#### #### et male impliciti nequaquam correctione solvi possunt. ####  |