| #### CAPUT 12 |

| #### ####
| #### “Et dicit eis: Haurite nunc, et ferte architriclino.” |
#### #### Architriclinus dicitur is qui est sponsi amicus, qui sponso vacante, et a cunctis feriato negotiis, nuptiis praeest, res necessarias providet, convivantibusque et universae domui praeeminet. Diciturque architriclinus, id est, princeps triclinii, eo quod in triclinio quiescentium sponsi et sponsae consecretalis sit. Triclinium autem dicitur, quasi tertium reclinium, id est, cubiculum intra cubiculum, imo cubiculum intra primum et alterum cubiculum. Huic jubet primo propinari vinum ex aqua factum, ut lucerna tam splendidi ac jucundi miraculi non lateret, sed tanquam in fastigio nuptialis convivii posita, claritatem suam latius diffunderet totamque domum serenans, et universos convivas laetificans, fidem illorum propter quos maxime factam fuerat, alacrius accenderet quod et factum est. ####  |