| #### Psalmus 113. |

| #### Psalmo CXIII itidem praemittitur alleluia, videlicet ad laudandum Dominum de conversione infidelium ad fidem, Judaeorum atque gentium. Nam inde dicit: ####
| #### “In exitu Israel de Aegypto, domus Jacob de populo barbaro. Facta est Judaea sanctificatio ejus, Israel potestas ejus.” |
#### #### Et est sensus: In eo quod exierunt credentes de infidelitate et tenebris ignorantiae, quod exierunt luctatores, quod significat nomen Jacob, de barbarie daemonum et vitiorum, facti sunt omnes Judaei, id est omnes confidentes, ####
| #### “sanctificatio ejus;” |
#### #### qui per fidem sunt Israel, facti sunt ####
| #### “potestas ejus,” |
#### #### videlicet Jacob, ut deinceps nemo in carne glorietur, sed in confessione et in virtute Spiritus sancti. ####
| #### “Hoc vidit mare et fugit, Jordanis conversus est retrorsum.” |
#### #### Per mare plenitudo gentium, per Jordanem baptizati intelligendi sunt. Gentiles namque ab infidelitate et erroribus pristinis fugerunt, baptizati a mala consuetudine peccatorum conversi sunt retrorsum. Inde: ####
| #### “Montes,” |
#### #### id est apostoli, ####
| #### “exsultaverunt,” |
#### #### et simulacra fiducialiter condemnaverunt. ####
| #### “Simulacra, inquit, gentium, argentum et aurum, opera manuum hominum.” |
####  |