| ### PROLOGUS RUPERTI IN SEX POSTERIORES PROPHETAS ###  |

| #### CAPUT 1 |

| #### #### Refriguerat in me fervor studii laudabilis, quod est vacare in prophetis, quemadmodum Jesus filius Sirach dicit: ####
| #### “Sapientiam omnium antiquorum exquiret sapiens, et in prophetis vacabit (Eccli. XXXIX).” |
#### #### Hoc ferventi studio facere incoeperam, et ante hoc biennium duodecim prophetarum volumen ingressus, et ex ipsis sex anteriores, sicut in ordine sunt, quantum potui perscrutatus, quantum se exquirentem admisit sapientia ipsorum, quae Christus est, quia revera sapientia Dei Christus, sapientia ipsorum est, et in ipsum tendit omnis eorum prophetia, et omnis scriptura divinitus inspirata. Cum ad Naum pervenissem, qui in ordine septimus est, substiti, et velut offensus toto refrigescente studio non ulterius procedere cupivi. Quae causa properantem animum offenderit, jam nunc dicam tibi, o Ekkenberte, abba venerabilis, qui caenobio Corbiensi praesidens, eamdem quam praedixi sapientiam antiquorum studiose legendo exquiris. Tu quippe mihi scribere dignatus est et scripto tuo commonere me, ut eodem studio quo, ut tibi visum est, tractaveram sex prophetas anteriores, tractarem et posteriores, utique per hoc significans simplicem te habere oculum, et partem nullam habentem tenebrarum, quales patiuntur nonnulli, qui nullam lucernam quamvis clare lucentem videre possint, invidendo aliis quod ipsi assecuti non sunt. ####  |