| #### CAPUT XXVI. Confractio tabularum priorum, et vituli contriti, pulverem in aquam sparsum, et ad potandum exhibitum quid significet mystice. |

| #### #### Et reversus est Moyses de monte, portans duas tabulas testimonii in manu scriptas ex utraque parte, et factas opere Domini. Cumque appropinquasset ad castra, vidit vitulum et choros, iratusque valde, projecit de manu tabulas, et confregit eas ad radices montis. Confractionis praedictae, qua populi illius hodie Deus duram cervicem confregit, praesagium in tabulis lapideis praecurrit. Sicut enim illae confractae sunt confringente Moyse, sic lapidea Judaeorum corda confracta sunt et reprobata, accusante Moyse, quemadmodum dicit: ####
| #### “Est qui accuset vos Moyses, in quo vos speratis (Joan. V).” |
#### ####
| #### “Arripiensque vituium quem fecerant, combussit et contrivit usque ad pulverem quem sparsit in aqua, et dedit ex eo potum filiis Israel.” |
#### #### Vituli pulverem, quem adoraverant, in contemptum superstitionis in potum accipiunt, ut contemnere discant, quod in secessum projici viderant. Caeterum juxta anagogen, idem de hoc facto, quod et de illo dicto prophetico sentiendum. ####
| #### “Tu confregisti capita draconis, dedisti eum escam populis Aethiopum (Psal. LXXIII).” |
#### #### Capita namque draconis, sive vituli, per quod diaboli cultum licet intelligi, ecce Deus Moysi confregit, atque in pulverem redactum, populo suo in potum dedit, qui eos qui ex parte vel regno erant diaboli per poenitentiam confractos, et in pulverem humilis conscientiae redactos. Ecclesiae suae per baptismi aquam incorporavit. ####  |