| #### Psalmus 140. |

| #### Et continuo psalmo sequenti, id est CXL: ####
| #### “Domine, clamavi ad te, exaudi me, intende voci meae cum clamavero ad te.” |
#### #### Quis enim necesse non habeat clamare in illa hora mortis suae? ####
| #### “Pone, Domine, custodiam ori meo, et ostium circumstantiae labiis meis.” |
#### #### Quam videlicet custodiam, quod ostium non habet, quisquis justificat se, quisquis confidit seipsum coram Domino justum apparere, habebat autem ille qui dixit: ####
| #### “Si voluerit contendere mecum, non potero ei respondere unum pro mille (Job IX).” |
#### #### Ac deinceps: ####
| #### “Si justificare me voluero, os meum condemnabit me (ibid.).” |
#### #### Item: ####
| #### “Etiamsi habuero quidpiam justum, non respondebo, sed meum judicem deprecabor (ibid.).” |
#### #### Nam hoc est quod et hic dicitur: ####
| #### “Corripiet me justus in misericordia, et increpabit me, oleum autem peccatoris non impinguet caput meum.” |
#### #### Videlicet ne in illa necessitate exstincta lampade mea, sine oleo frustra vadam ad emendum, idcirco quandiu vivo, justus corripiet me, adulator autem non decipiet me. |